TÎLCUIREA 
EPISTOLEI CĂTRE TIT! 
A SLĂVITULUI ŞI PREA-LĂUDATULUI APOSTOL PAVEL 


de 
Sfîntul Teofilact, Arhiepiscopul Bulgariei 


tălmăcită din elina veche în cea nouă şi 
împodobită cu felurite însemnări de către 


Nicodim Aghioritul 


' Însemnează că această trimitere este a şasea după rînduială şi după anii întru care şi-a 
Scris trimiterile Pavel, după cele două câtre Tesaloniceni, după cele două către Corinteni 
şi după cea dintii către 'Fimolei — precum zice Teodori! în precuvîntarea tilcuirii epistole- 
lor lui Pavel, 

Şi — după Meletie, în /storia bisericească, tomul | — epistola aceasta s-a scris în anut 
26 după înălţarea Domnului. (n. aut.) 

Pricina trimiterii acesteia către Tit, 
după Hrisostom, Teodorit!, Teofilact? şi 
Icumenie? 


Țit era unul dintre ucenicii minunaţi şi aleşi ai Apostolului Pavel. Pen- 
tru aceasta, s-a hirotonit de către Pavel ca întîi episcop al Ostrovului cel 
mare al Critului [„Creta”'| şi i s-a încredinţat alegerea şi hirotonia atîtor 
episcopi cîţi trebuia să aibă un ostrov ca acesta cu o sută de cetăţi şi apăra- 
rea atîtor mii de Creştini ce se aflau acolo. Şi, prin această trimitere, i s-a 
poruncit de către Pavel să-şi împlinească lipsurile + 

Pavel! scrie această epistolă pe cînd se afla în voie şi în slobozenie, mai 
înainte de a fi legat şi închis de Nero, de vreme ce în nici un loc al acesteia 
nu pomeneşte de ispite, de necazuri sau de legături. De aici, se pare — zic 
Teofilact şi Teodorit — că aceasta s-a scris mai înainte decît cea de a doua 
către Timotei, pentru că pe aceea Pavel a scris-o pe cînd era aproape de 
sfîrşitul său mucenicesc. Şi adeseori pomeneşte aici de darul lui Dumne- 
zeu prin care ne-am mîntuit, ştiind că aceasta este destulă mîngiliere orică- 
rui Creştin, căci Creştinul ce-şi va aduce aminte cum era mai înainte şi ce 
dar s-a învrednicit a primi apoi de la Dumnezeu, acela negreşit se va sîrgui 
să nu-L amărască pe făcătorul său de bine Dumnezeu. 

lar pricina pentru care s-a scris aceasta este următoarea. Pavel îi scrie 
lui Tit aflînd că în Crit erau mulţi ludei care, luînd ca prilej Legea Veche, 
se apucau să-i amăgească pe Creştini. Şi, raai întîi, Îi mulţumeşte lui Dum- 

"Episcop al Kirului, în veacul al cincilea. (n. m.) 


“Sfinţitul Theofilact, Arhiepiscopul Bulgariei, cu scaunul la Ohrida, care a urăit în vea- 
cul al XI-lea. (n. m.) 


> Episcop de Trica, pe la anul 990. (n. m.) 

* De aici e arătat aşadar că vestitul Cril este plugărie şi sădire duhovnicească a învăţă- 
lurii lui Pavel. Pentru aceasta scrie şi Sfinţitul Teodorit aşa: „Nu numai celor de pe uscat, 
ci ostrovenilor (insularilor) le-a adus dumnezeiescul Apostol mîntuitoarea învăţătură şi, 
pe lîngă alţii, a luminat cu lumina cunoşlinţei de Dumnezeu şi Critul (care e ostrov foarte 


mare). Şi, înfigînd acolo temeliile bunei-cinstiri de Dumnezeu, i-a încredinţat restul ico- 
nomiei de trei ori fericitului Tit.” (n. aut.) 

nezeu pentru evlavia lui Tit şi-i arată cum credinţa întru Hristos nu e nouă, 
ci că s-a gătit din veci de către Dumnezeu. A! doilea, îl învaţă pe Tit să 
aşeze episcopi în fiecare cetate şi cum se cuvine a fi episcopii. Apoi, îi po- 
runceşte să-i cerce pe aceia care grăiesc împotriva credinţei sănătoase şi 
mai ales pe cei ce crezuseră din ludei, arătîndu-i că Critenii sînt nelucră- 
tori şi mincinoşi. După acestea, învaţă că toate mîncările sînt curate celor 
curaţi, cum trebuie a fi bătrînele şi că acelea se cuvine să le înţelepţească 
pe cele tinere. La fel, cum se cuvine a se supune robii stăpînilor lor. În sfîr- 
şit — aducîndu-i aminte lui Tit că darul lui Dumnezeu nu ne-a îndreptat din 
faptele noastre, ci din iubirea de oameni a lui Dumnezeu, şi poruncindu-i 
să se ferească de giîlcevile pentru Lege — îi cere să vină la dînsul, şi aşa sfîr- 
şeşte epistola. Să nu te miri însă — o, cititorule! — dacă Pavel ocărăşte întreg 
neamul Critenilor, fiindcă nu face aceasta ca un ocărîtor, ci ca un rivnitor 
al lui Dumnezeu, cum şi Mîntuitorul Hristos le zicea nenumărate ocări căr- 
turarilor, nu pentru Sine-Şi, ci pentru că pricinuiau pieirea celorlalţi. Şi Pa- 
vel a făcut această epistolă scurtă, pentru a se cunoaşte măcar din aceasta 
fapta bună şi sporirea lui, căci cel îmbunătăţit şi sporit nu are trebuinţă de 
multe cuvinte, ci numai de puţină aducere aminte, după obşteasca parimie 
ce zice: „Celor înţelepţi, puţine” şi după zicerea lui Solomon: „Dă pricină 
înţeleptului, şi va fi mai înţelept încă” (Pilde 9). 


' Însemnează că Tit, care era Elin, a fost botezat de Pavel. Şi Pavel nu I-a tăiat împre- 
jur, căci scrie către Galateni aşa: „Ci, aflîndu-se împreună cu mine şi fiind Elin, nici Tit 
nu a fost silit a se tăia împrejur” (Galateni 2:3). Şi multe laude scrie Pavel pentru ferici- 
tul Tit, căci îl numeşie „frate al său” şi se mihneşte mult cînd nu-l află, zicînd: „Şi, ve- 
nind eu la Troia pentru evanghelia lui Hristos, şi uşa fiindu-mi deschisă întru Domnul, nu 
am avut odihnă în duhul meu, pentru că nu l-am aflat pe Tit, fratele meu” (a doua către 
Corinteni, 2:12, 13). Ci şi mîngiietor zice că este: „Ci Dumnezeu, Cel ce mîngiie pe cei 
smeriţi, ne-a mîngiiat cu venirea lui Tit” (2 Corinteni 7:6). Şi bucuria lui Tit zice că este 
bucurie a sa; „Şi mai mult încă ne-am bucura! de bucuria lui Tit, că s-a odihnit duhul lui 
de către voi toţi” (2 Corinteni 7:13). Pe Ti l-a avut Pavel împreună-călător cu el la pro- 
povăduirea evangheliei, căci zice: „M-am suit la lerusalim cu Varnava, luîndu-l şi pe Tit” 
(Galateni 2: 1). Aceasta se vede şi la capitolul | al celei de a doua către Corinteni. stihu- 
rile 16, 17 şi 18. (n. aur.) 

CAPITOLUL I 


1. Pavel, robul lui Dumnezeu şi Apostolul lui Iisus Hristos, 


Pavel scrie numirile acestea fără deosebire. Căci, în vreme ce în alte 
părţi se numeşte „rob al lui Hristos şi Apostol al lui Dumnezeu” (Romani 
1:1), aici se numeşte dimpotrivă, ştiind că nu este nici o osebire între Tatăl 
şi Fiut după fiinţa şi firea Lor şi după însuşirile fiinţei şi ale firii Lor. 


după credinţa aleşilor lui Dumnezeu şi după cunoştinţa adevărului 
cel după buna-cinstire de Dumnezeu, 


În multe feluri se înţelege zicerea aceasta. Fie că: Eu sînt Apostol spre 
a crede cei aleşi prin mine. Fie că: Eu am fost folosit ca Apostol nu pentru 
că aş fi isprăvit vreo faptă bună, ci pentru că Dumnezeu a binevoit ca ace- 
ia aleşi să creadă cuvintele mele? Prin urmare, vrednicia de Apostol nu mi 
s-a încredinţat pentru că eu aş fi fost vrednic de ea, ci din darul lui Dum- 
nezeu pentru cei aleşi. Apoi, pentru a arăta că şi noi se cuvine să aducem 
o oarecare faptă bună în schimbul darurilor lui Dumnezeu, mai departe 
zice aşa: „şi după cunoştinţa adevărului”, adică: Vrednicia apostolească mi 
s-a încredinţat pentru că am cunoscut adevărul bunei-cinstiri de Dumne- 
zeu. Sau — mai bine zis — nici cunoştinţa adevărului nu este a mea, ci prici- 
nuitorul acesteia este tot Dumnezeu. Căci noi ÎI cunoaştem pe Dumnezeu 
fiind dinainte cunoscuţi de EI, precum acelaşi Pavel zice şi în altă parte: 
„lar acum — cunoscîndu-L. pe Dumnezeu, şi mai ales cunoscîndu-vă de că- 
tre Dumnezeu” (Galateni 4:9). Sau, Pavel zice aici aşa: După credinţa ce- 
lor aleşi, aşa am crezut şi am cunoscut adevărul şi eu. Şi a zis „adevărul” 


'După Coresi, Apostolul arată aici patru pricini: cît de mare şi în ce fel e credința şi 
cunoştinţa adevărului; sfârşitul [„scopul”, n. 7n.], care e „nădejdea vieţii veşnice” (stih 2); 
pricina făcătoare, care este Dumnezeu: „(...) nădejdea vieţii veşnice pe care a făgăduit-o 
mai înainte de anii veacurilor nemincinosul Dumnezeu”; şi pricina cea osebilă, care este 
aceea încredinţată lui Pavel, adică învăţătura şi evanghelia: „şi a arătat cuvîntul acesta în- 
tru propovăduire, care mi s-a încredințat mie” (stih 3). (n. aur.) 

* Iar „aleşi — zice Coresi — s-au făcut prin credinţă, credința fiind o aşezare şi pregătire 
prin care ni se pricinuieşte dreptatea spre a lua darul. Şi astfel, darul se face întiia drepta- 
te prin care omul, din păcătos, se face drept; iar dragostea, nădejdea, pocăinţa şi celelalte 
fapte bune sînt a doua drepiate, prin care omul îndreptat prin dar şi prin credinţă săvirşeş- 
te faptele dreprăţii cele iubite de Dumnezeu. Credinţa este însă aşezarea cea de nevoie ca- 
re-l îndreptează pe păcătos, fiindcă darul acesteia vine la noi. De aceea acesteia îi dă Pa- 
vel dreptatea, ca începutului, rădăcinii şi temeliei celorlalte aşezări, şi zice că prin Hristos 
ne-am îndreptat, nu prin faple. (n. aur.) 

spre osebirea Legii Vechi. fiindcă Legea nu era adevăr, dar nici minciună, 
ci chip şi umbră a adevărului, adică a darului evangheliei!. Şi, numindu-i 
„aleşi” pe cei ai darului, pe Creştini, îi doboară pe Evrei, care erau în Lege; 
căci — zice — deşi cei ce păzeau Legea erau aleşi într-o vreme, acum nu mai 
Sînt. Şi vezi că mai întîi e credinţa şi că — din credinţă, iar nu din silogisme? 
— se naşte cunoştinţa adevărului, căci zice: „De nu veţi crede, nici nu veţi 
înţelege” (/saia 6:9). Şi vorbeşte de „adevărul bunei-cinstiri de Dumne- 
zeu”, căci şi întru lucrurile lumeşti este cunoştinţă adevărată, aşa cum — de 
pildă — unul are cunoştinţă adevărată despre meşteşugul lucrării pămîntu- 
lui, altul de al teslăriei, altul de al cusutului şi altul de alt meşteşug. Dar 
Apostolul Pave! nu vorbeşte aici despre cunoştinţa de acest fel, ci despre 
adevărata cunoştinţă a bunei-cinstiri de Dumnezeu. 


2. întru nădejdea vieţii veşnice, 


După ce a spus cîte faceri de bine ne-a dat Dumnezeu în viaţa aceas- 
ta, dăruind celor aleşi credinţa şi cunoştinţa adevărului bunei-cinstiri de 
Dumnezeu, Apostolul spune acum câte faceri de bine are să ne dea E! şi în 
viaţa viitoare. Căci şi cunoştinţa adevărului dăruită de Dumnezeu este o 
prea-mare facere de bine, prin aceasta noi fiind sloboziţi de rătăcirea min- 
ciunii şi a păgînătăţii; dar Dumnezeu, bogat fiind, nu S-a îndestulat doar 
cu atit, ci, ca plată pentru cunoştinţa de acest fel, ne dă în viitor şi viaţa 
cea veşnică. Căci zice: Pentru că L-am cunoscut, pentru aceasta nădăjdu- 
im să dobîndim viaţa veşnică. O, cititorule! — vezi că Apostolul numără bi- 
nefacerile lui Dumnezeu încă de la începutul scrisorii, pentru a-l face pe 
episcopul Tit şi pe ucenicii păstoriţi de el mai osîrdnici spre a se arăta bi- 
ne-plăcuţi Făcătorului lor de bine. Şi, zicînd aceasta: „întru nădejdea vieţii 
veşnice”, Pavel cutremură şi doboară cele legiuite ale Evreilor, care nădăj- 
duiau ca plată a ostenelii lor doar viaţa aceasta şi bunătăţile ei cele vremel- 
nice, adică: buna-norocire, bogăţia, multa naştere de copii şi celelalte, nu 
viaţa cea veşnică şi bunătăţile pururea-vezuitoare. 


pe care nemincinosul Dumnezeu a făgăduit-o mai înainte de anii cei 

veşnici, 

Dacă Dumnezeu e nemincinos şi adevărat, ne va da negreşit după moar- 
te şi viaţa aceea, şi bunătăţile pe care le-a făgăduit. Şi Dumnezeu a hotă- 


! Aici, şi în multe alte locuri, nu e vorba de vreo carte a Evangheliei, ci de buna-vestire 
a mîntuirii oamenilor prin lisus Hristos. (n. m.) 
? „Silogism"”; judecată, „raţionament”, cum zicem noi astăzi. (n. m.) 


310 


TÎI.CUIREA EPISTOLEI CĂTRE ȚIT 


rît încă din început să ni le dea, adică nu Şi-a schimbat socotința mai pe 
urmă, din pricină că S-ar fi căit, căci departe este de Dumnezeu schimbarea 
socotinţei şi căinţa. Şi nici nu înseamnă că Dumnezeu ne-ar fi dat bunătă- 
ţile acestea veşnice nouă, „neamurilor” care am crezut, pentru că Evreii 
nu au alergat la credinţă şi nu le-au voit, căci din început şi mai înainte de 
veacuri aşa era închipuit în gîndul dumnezeieşte începător al lui Dumne- 
zeu, astfel iubindu-ne EI pe noi Aceasta e dovada evgheniei („nobleţei”, 
n. m.) noastre, a Creştinilor, anume că am fost iubiţi de Dumnezeu mai îna- 
inte de veacuri şi din început. 


3. în vremi cuvenite arătînd cuvîntul Său întru propovăduirea 


Cineva ar fi putut zice: Dar de ce a întîrziat Dumnezeu vremea şi nu 
ne-a dat numaidecît bunătăţile pe care le avea hotărite mai înainte de anii 
veşnici”? Pentru aceasta, Pavel zice aici că din iconomie nu ni le-a dat, ca să 
facă darea acelor bunătăţi în vremea cuvenită. Căci Sfînta Scriptură obiş- 
nuieşte a numi „vreme” vremea bună, cuvenită şi potrivită, precum zice 
David: „Vreme este (adică este vreme bună şi potrivită) să lucreze Dom- 
nul” (Psalm 118:126) şi Solomon: „Vreme este pentru tot lucrul” (Ecclesi- 
astul 3:1). Deci Dumnezeu a arătat viaţa veşnică şi bunătăţile întru vremi- 
le lor cele potrivite. Şi Pavel nu a zis că Dumnezeu a arătat viața pe care 
a făgăduit-o mai înainte de veacuri, ci „cuvîntul” Său, adică evanghelia 
Dar cum şi în ce chip? „Întru propovăduire”, adică vădit şi cu îndrăzneală, 
în auzul tuturor. Căci — zice — aşa cum cel ce propovăduieşte porunca îm- 
păratului nici nu adaugă, nici nu scade vreun cuvînt dintr-însa — tot la fel şi 
noi, Apostolii ce propovăduim evanghelia lui Dumnezeu, nici nu adăugăm 
ceva, nici nu scădem dintr-însa, ci propovăduim doar cele poruncite nouă, 
însă cu îndrăzneală, spre auzul tuturor, cum a zis Hristos: „Ceea ce auziţi la 
ureche, propovăduiţi de pe acoperişul caselor!” (Matei 10:27), cu zicerea 
„pPropovăduiţi” şi cu locul (acoperişul caselor) arătînd propovăduirea cea 


' Sfinta Scriptură numeşte „neamuri loate noroadele lumii care nu primiseră cuvîntul 
adevărului, spre deosebire de „Israil”, întiiul norod ales al lui Dumnezeu. Acum, „Israil” 
este norodul Creştinilor. (n. m.) 

"Vezi şi tilcuirea şi subinsemnarea stihului 10 al capitolului | al celei de-a doua către 
Timotei. (n. aut.) 

" Icumenie ÎL tilcuieşte prin „cuvînt” pe Hristos, zicînd aşa: „Căci «cuvîntul» acesta, 
adică Hristos, este şi viaţă, şi dătător de viaţă. Prin urmare, zicînd că Dumnezeu «a făgă- 
duit viaţă», Apostolul nu adaugă că prin propovăduire a arăta! «viaţa» pe care o făgădu- 
ise Dumnezeu, ci «cuvîntul Său», de vreme ce pricinuitorul şi dătătorul vieţii este Hris- 
tos.” (n. aut.) 

hotărită şi îndrăzneață a evanghelici. Vezi însă — 0. cititorule! — că urma- 
rea cuvîntului cerea ca Pavel să spună că la vremea potrivită a arătat viaţa 
cea veşnică — precum ziceam: însă nu a zis aşa, ci zice că a arătat „cuvîntul 
Său”. Şi a făcut aceasta după cuviinţă, căci „cuvîntul lui Dumnezeu”, adică 
evanghelia, cuprinde toate bunătăţile şi dăruirile. atît acelea date nouă de 
Dumnezeu în viaţa aceasta — anume credinţa, buna-cinstire de Dumnezeu, 
adevărul şi celelalte —, cît şi cele pe care ni le va da în viitor. adică în viaţa 
cea veşnică. Unii însă, prin „cuvînt”, L-au înţeles pe Fiul lui Dumnezeu. 


care mi s-a încredinţat mie, după porunca Mintuitorului nostru 
Dumnezeu. 


Zice: Propovăduirea evangheliei mi s-a încredinţat mie, dar pentru 
aceasta nu se cuvine să o socotesc lucru nevrednic al lui Dumnezeu, nici 
să mă moleşesc, să mă lenevesc sau să mă mîhnesc pentru ea. Şi nu mi s-a 
încredinţat oricum. ci după porunca lui Dumnezeu, ceea ce înseamnă că 
sînt silit să propovăduiesc şi să săvîrşesc lucrul chiar fără să voiesc. Pentru 
aceasta zicea şi în altă pane: „Căci, dacă bine-vestesc evanghelia, nu-mi 
este laudă. pentru că stă asupra mea datoria” (/ Corinteni 9:16). Căci Creş- 
tinul săvîrşeşte unele fapte din porunca lui Dumnezeu. iar altele numai 
după îndemnarea şi sfătuirea Lui. De pildă, porunca lui Dumnezeu este a 
se împăca Creştinul cu fratele său: „Mergi — zice — şi împacă-te cu fratele 
tău!” (Matei 5:25), căci cel ce nu se împacă se munceşte. lar îndemnare şi 
sfătuire este a-şi vinde cineva toate averile sale — cum a zis Domnul tînăru- 
lui acela: „Vinde toate avuţiile tale şi le dă săracilor!” (Marei 9:21) — sau a 
păzi fecioria şi a nu se căsători: „Cel ce poate (adică cel ce voieşte) — zice 
— a încăpea, să încapă!” (Marei 19:12), pentru că cel ce nu face acestea nu 
se munceşte.? Deci Pavel zice aşa: Mie mi s-a încredinţat evanghelia cu 
porunca lui Dumnezeu, adică să o propovăduiesc de nevoie. Căci, dacă nu 
o voi propovădui, „va fi vai mie” (/ Corinteni 9: 16), acesta nefiind lucru al 
iubirii mele de slavă, ci lucru de nevoie şi de silă. Şi a cui e porunca ce mi 
s-a dat? Este a Mîntuitorului-Dumnezeu, Cel ce voieşte a se mîntui toţi oa- 
menii, astfel încît cum aş putea să nu slujesc unei asemenea porunci dum- 
nezeieşti şi unui astfel de lucru mîntuitor? 

! Aşadar din aceasta a luat Icumenie ceca ce a zis mai înainte. (n. aut.) 

? Jar că a-şi vinde cineva avuţiile este poruncă, vezi la stihul 2 al capitolului 4 al celei 


dintii către Tesaloniceni şi în subînsemnarca de acolo. Vezi încă şi la stihul 9 al capitolu- 
lui 4 al celei dintîi către Timotei. (n. aut.) 

4. Lui Tit, adevăratului fiu 


Fiindcă e cu putinţă a fi cineva fiu, dar a nu fi şi adevărat, cum e — de 
pildă — acel Creştin care curveşte, sau se lăcomeşte la avuţii, sau face alte 
păcate. Acesta, fiind născut a doua oară prin botez, este fiu al lui Dumne- 
zeu, dar, fiindcă păcătuieşte, nu e fiu adevărat şi vrednic de cerescul Părin- 
te, căci, prin alegerea şi faptele sale, îşi face alt părinte, pe diavolul cel din- 
tru adînc. Aşadar, Pavel îl numeşte aici pe Tit „fiu adevărat” pentru fapta sa 
bună şi pentru vrednicia sa. Un asemenea nume îi dă şi lui Timotei, zicînd: 
„(...) lui Timotei, adevăratului fiu întru credinţă” (/ Timotei 1:2). 


după credinţa obştească: 


Fiindcă, mai sus, l-a numit pe Tit „„fiu” al său, luînd rînduială de tată că- 
tre dînsul, Apostolul împuţinează aici cinstea aceasta şi se pogoară pe sine. 
zicînd: Eu nu am ceva mai mult decît tine după credinţă, căci credinţa ne 
este de obşte, de vreme ce amîndoi ne-am născut din Sfintul Botez. Dar, 
dacă Pavel era asemenea cu Tit după credinţă, de ce l-a mai numit „fiu” 
al său? Răspundem că Pavel a zis aceasta ca să-şi arate iubirea şi dragos- 
tea către Tit şi apoi pentru că el îl botezase.! Deci Pavel şi Tit erau fraţi în- 
tre ei după credinţa dintru amîndoi, iar Pavel îi era totodată lui Tit părinte 
duhovnicesc, fiindcă îl botezase. lar zicerea „după credinţa obştească” în- 
semnează frăţia ce se află întru toţi credincioşii Creştini.? 


Har, milă, pace de la Dumnezeu-Părintele şi de la Domnul lisus Hris- 
tos, Mîntuitorul nostru? 


Cu cuvîntul acesta: „de la Dumnezeu-Părintele”, Pavel arată aceeaşi 
frăţie de care vorbea şi mai sus, îndemnîndu-l încă o dată pe Tit să-şi adu- 


' Pavel l-a botezat pe Tit fiindcă acela cra Elin, precum zice însuşi Apostolul: „Ci nici 
Tit, ce era împreună cu mine, Elin fiind, nu a fost silit a se tăia împrejur” (Galateni 2:3). 
lar Pavel îi numeşte pe Tit „fiu” al său poate şi pentru că îl născuse a doua oară, prin evan- 
ghelic, prin propovăduirea şi învăţătura credinței întru Hristos, aşa cum scriu şi către Co- 
rinteni, zicînd: „Prin evanghelic, cu v-um născut în Hristos lisus” (/ Corinteni). (n. aur.) 

” lar Teodoril tîlcuieşte zicerca aceasta zicind aşa: „Naşterea firească nu are trebuinţă de 
învoirea celui născut, iar naşterea din credinţă cere înduplecarea şi împăcarea născătorului 
şi a celui născul, înrudirea accasta fiind de voie. Căci, dacă cel ce aude nu primeşie cu cre- 
dință învăţăturile celui ce propovăduicşte cura! şi adevărat, el nu poate să fie fiu adevărat al 
aceluia. Deci zicerea «fiu adevărat» arată credință şi fapta bună a fericitului Ti, căci el, îm- 
părtăşindu-se de credinţă împreună cu Apostolul, s-a învrednicit a-l numi pe acela «tati» şi 
«părinte».” (n. aut.) 

că aminte al cui fiu este, adică al lui Dumnezeu. Şi vezi — o, cititorule! — că 
darul şi pacea lui Dumnezeu. pe care Pavel le roagă Creştinilor norodnici 
(de rînd) întru toate epistolele sale, le roagă şi pentru episcopul şi învăţăto- 
rul Tit. de vreme ce el avea mai multă trebuinţă de darul şi pacea lui Dum- 
nezeu decît norodnicii de obşte. De dar, pentru că el purta greutăţile tutu- 
ror Creştinilor: şi de pace, pentru că el se afla totdeauna în nenumărate tul- 
burări şi războaie. La acestea a adăugat mila (pe care nu o scrie la început 
decît numai în cele două epistole către Timotei şi întru aceasta), pentru că 
episcopul şi învățătorul are trebuinţă de mila lui Dumnezeu mai mult decît 
norodnicii, căci el se face vinovat de multe păcate!, fapta bună ridicîndu-l 
la cer, iar păcatul coborîndu-! la iad? 


5, Pentru aceasta te-am lăsat în Crit, ca să îndreptezi lipsurile 


Aşa cum, într-o casă, un slujitor face o slujbă, iar altul o face pe cea- 
laită, tot astfel şi Apostolii Domnului, aflîndu-se în toată lumea, au luat 
spre ocîrmuire unul o parte dintr-însa, iar altul alta, toţi împreună lucrînd 
şi ocîrmuind purtarea de grijă a lumii. Deci aceasta arată aici şi Pavel, zi- 
cîndu-i lui Tit: Te-am lăsat în Crit fiindcă cu am mers în altă parte, în altă 
eparhie, ca să-i ocîrmuiesc şi pe aceia. Şi vezi, iubitule, că Pavel nu se ruşi- 
nează a-i scrie ucenicului său aşa: Te-am lăsat în Crit ca să îndreptezi cele 
lăsate de mine - fiindcă el privea la obştescul cîştig şi folos al Creştinilor, 
iar nu la cinstea şi slava sa. Căci ar fi fost cinste a lui să nu lase lipsuri în 
Crit; dar el, preţuind mai mult obştescul folos al Creştinilor, a mers şi în 
alte locuri, care aveau mai multă trebuinţă de înfăţişarea sa. Vezi însă şi 


' Şi pentru ce se face vinovat? O scrie auritul condei al lui loan: „Căci — lăsîndu-le pe 
toate celelahe, care se întîmplă în fiecare zi — dacă se întîmplă ca un episcop să se ridice 
la episcopie şi să primească stăpînirea unei mari cetăţi în chip nevrednic = fie pentru prie- 
lenie, fie pentru altă pricină —, vezi de cît [oc se face el vinovat, nu numai peniru sufletele 
ce pier (căci, neevlavios fiind, le pierde!), ci şi pentru toate ce se (ac. De accea, episcopul, 
dacă e neevlavios, va da seamă ca şi cel ce se află în rînduială de om simplu şi se va pe- 
depsi cu mul! mai vîrtos, Căci începătorul se pedepseşte pentru toţi cei stăpîniţi de dînsul 
care păcăluiesc, el fiind vinovat peniru un întreg norod.” (n. aut) 

* Hrisostom mai zice şi aceasta: „O singură ispravă a episcopiei este de ajuns a sui la 
Cer, şi o singură greşeală pentru a vîrî în Gheena! De aceea, mie îmi vine să mă mir de cei 
ce poftesc o asemenea greutate! Omule ticălos şi netrebnic, nu vezi ce polteşti? Dacă ai 
rămîne neînsemnal şi ai greşi cît de mulie, ai avea de dat seamă pentru un singur suflei şi 
doar pentru acela te-ai munci; dar dacă te vei ridica ia începătoria aceasta, gîndeşte-le pen- 
tru cite capete vei fi vinovat de pedeapsă, căci ascultă-l pe Pavel zicînd: « Ascultaţi de po- 
văţuitorii voştri şi supuneţi-vă lor, căci ei priveghează pentru sufletele voastre ca unii ce au 
să dea cuvîn! pentru voi» (Evrei 13:17)" (cuvîntul întfi la această epistolă). (n. aut.) 

aceasta: anume că lucrările ce aveau lupte şi osteneli — cum a fost a propo- 
vădui prima oară în Crit cuvîntul evangheliei şi a-i face credincioşi Creş- 
tini pe necredincioşii Criteni, a alerga din loc în loc şi din ostrov în ostrov 
şi a propovădui la neamuri sălbatice evanghelia lui Hristos — aceste lucrări 
ostenitoare — zic — le isprăvea de trei ori fericitul Pavel însuşi; iar cele ce 
aveau cinste, slavă şi lesnire, precum erau hirotoniile episcopilor şi ale ce- 
lorlalţi din tagma preoțească, le lăsa ucenicului său Tit. 


şi să aşezi prin cetăţi presviteri precum ţi-am poruncit: 


Prin „presviteri”, îi înţelege aici pe episcopi — cum am Zis şi aiurea, 
după Hrisostom, Teofilact şi Teodorit —, fiindcă mai jos zice: „Insă episco- 
pul trebuie a fi neprihănit” (stih 7).! Deci zice: Prin cetăţi, să hirotoneşti 
episcopi după hotăririle şi legile pe care ţi le-am dat eu. Fiindcă Pavel nu 
voia să aibă unul singur purtarea de grijă a tuturor cetăților, ci fiecare ce- 
tate a Critului să aibă un episcop păstor şi mulţi preoţi, căci astfel osteneala 
episcopului e mai uşoară şi purtarea Creştinilor ce se păstoresc se face mai 
amărunţită şi mai folositoare de suflet. 


6. dacă este neprihănit, 


Adică; O, Tit! — să-l hirotoneşti episcop pe cel ce are viaţă slobodă de 
prihană şi nu-l poate învinovăţi cineva pentru vreun lucru. Căci, „de va fi 
lumina întuneric, cât va fi întunericul?” (Matei 6:23) — precum zice Dom- 
nul. Adică, de va avea episcopul viaţă prihănită, cum îi va putea îndrepta 
pe norodnici (pe cei de rînd)? Şi — după Icumenie — a pus mai întîi nevi- 
novăţia, ca pe un lucru mai peste tot cuprinzător, care le ţine pe celelalte 
zise mai jos? 


1 Vezi despre aceasta la capitolul |, stih |, al celei către Filipeni, adică la zicerea 
„împreună cu episcopii şi cu diaconii”. (n. aut.) 

2 Pentru aceasta zice şi dumnezeiescul Chiril al Alexandriei (în cuvîntul despre iulian, 
cartea a 12-a): „Înainte-stătălorul trebuie a se îndeletnici şi a se iscusi întru viaţă neprihă- 
nită, neavînd ceva neiscusit din cele plăcute lui Dumnezeu.” Şi iarăşi: „Este de toată ne- 
voia ca aceia sortiţi a povăţui şi â sta în mijloc («a fi pildă», n. m.] să se arate cu adevărat 
mai împodobiţi cu frumusețea bunei vieţuiri şi mai iscusiţi în viaţa aleasă decit ceilalţi, în- 
cît a se face închipuire şi pildă celor de sub mîna lor, văzîndu-se învederat că nu fac nimic 
din iubire de slavă, ci se silesc a-şi face lucrările doar pentru folosul şi pentru pricina ce- 
Jorlalţi. Căci viaţa celor ce sînt în mijloc şi însemnați se judecă şi se cercetează de către toţi 
şi, dacă se află neprihănită, nu este nefolositoare peniru cei care îi văd. iar dacă e departe 
de cuviinţă şi cade întru cele neienate, nu va fi spre binele lor, ci spre vătămare şi pagubă. 
Căci, dacă pedagogul nu ştie a umbla drept şi a-şi petrece viaţa frumos, ce folos vor avea 
de la dînsul aceia pe care îi învaţă?” (n. aur.) 

bărbat al unei singure femei, 


Pentru două pricini zice Pavel că episcopul trebute să fie bărbat al unei 
singure femei. Întîi, pentru a astupa gurile ereticilor, care clevetesc nunta. 
Căci, de vreme ce îl primeşte la episcopie pe cel căsătorit o dată, Aposto- 
lul arată că nunta e atit de cinstită, încît cel ce o are se poate ridica la înal- 
tul scaun al arhieriei. lar a doua, ca să-i înveţe pe cei neastîmpăraţi şi în- 
verşunaţi, căci, dacă cel însurat va rămîne văduv şi nu va păzi dragostea şi 
credinţa femeii sale moarte, luînd o a doua femeie, cum ar putea să poarte 
de grijă pentru Biserica lui Dumnezeu” Acesta e un lucru nepotrivit! Apoi, 
pentru că episcopul se cuvine a fi neprihănit de vinovăţie — precum a zis 
Pavel mai sus —, iar cel însurat a doua oară nu e fără vinovăţie. Căci a doua 
nuntă e vinovată, cu toate că legile din afară (din afara Bisericii, n. m.] ale 
împăraţilor nu opresc a se căsători cineva a doua oară.! Vezi şi stihul al 
2-lea al capitolului 3 al celei dintii către Timotei. 


avînd fii credincioşi, nedefăimaţi pentru desfrînare sau nesupuşi. 


Zice: Se cuvine ca acela ce urmează a se face episcop să nu aibă fii 
nesupuşi şi neînvăţaţi întru bunele năravuri. Căci cel ce nu-i învaţă bune- 
le năravuri pe fiii săi cum va putea să-i înveţe pe alţii, înţelepţindu-i? Ne- 
potrivit lucru e acesta! E arătat că, de i-ar fi învăţat el bine şi cu purtare de 
grijă pe fiii săi, negreşit aceia nu ar fi ajuns nesupuşi. Căci răutatea şi ne- 


"Căci zice Hrisostom: „Toţi ştiţi că, deşi nu e oprită de către legi, a doua nuntă are 10- 
işi multe pricini de mustrare” (cuvîntul al 2-lea ia aceasta), Şi însemncază că rînduirii 
acesteia a Apostolului nu i se împotriveşte nici Canonul al 5-lea al Apostolilor, nici Ca- 
nonul 12 al celui de al şaselea sfînt sobor a toată lumea, care rînduieşte a nu avea femei 
arhierei. Fiindcă dumnezeieştii Apostoli, iertînd ca arhiereii să aibă femei, s-au pogorîi la 
nepulinţa celor din vremea aceea şi la obiceiurile Evreilor şi ale „neamurilor”, fiindcă ar- 
hiereii Evreilor şi ai „neamurilor” aveau femei. De accea, dumnezeiescul Hrisostom, tîl- 
cuind această zicere a lui Pavel, spune aşa (în cuvîntul al doilea la Iov): „[Apostolul zice:] 
«Aşază episcop neprihănit, bărbat al unei singure femei», nu doar că ar fi legiuil aceasta, 
ci pentru că s-a pogorît pentru amăgirea ce ar fi urmat.” lar al şaselea sfîni sobor a Loa- 
tă lumea, văzînd că Biserica sporise şi că petrecerea Creştinilor înflorea întru fapla bună, 
a canonisil să înflorească şi petrecerea arhiereilor cu măsurare şi întreagă-înţelepci une. 
Căci iarăşi zice dumnezeiescul Hrisostom că Pavel a iertat nunta numai pentru acea vre- 
me, ştiind că în urmă va înflori buna-cinstire de Dumnezeu şi atunci însăşi firea va alege 
bunălatea nenuntirii şi a fecioriei, asifel încîi se vor alege arhierei buni, adică cei neînsu- 
raţi şi feciorelnici. lar Canonul apostolic al 26-lea îngăduie celor neînsuraţi să fie clerici, 
iar clerici se numesc de obşle şi arhiereii, şi preojii, şi diaconii. Vezi şi în subînsemnarea 
Canonului 12 al sinodului al 6-lea a toată lumea pentru care pricină a oprit acesta a fi în- 
suraţi arhiereii. (n. aul.) 

supunerea nu e firească la fii, încât să biruie învăţătura şi purtarea de gri- 
jă a părinţilor, ci se naşte din lipsa de învăţătură. Şi nu a zis că fiii celui ce 
urmează a se face episcop trebuie să fie doar înfrînaţi, ci că se cuvine a nu 
avea cît de puţin vreo bănuială de neînfrînare, nici a avea nume rău între 
oameni. Vezi şi stihul 4 al capitolului 3 al celei dintii către Timotei. 


7. Căci se cuvine ca episcopul să fie neprihănit, ca un iconom al lui 
Dumnezeu, 


Zice: Se cuvine ca episcopul să fie neprihănit de vinovăţie, fiindcă e 
iconom al lui Dumnezeu. Şi cum va fi fără vinovăţie de vreme ce fiii lui nu 
sînt învăţaţi bine? Căci Dumnezeu i-a pus pe episcopi asupra-stătători şi 
iconomi în Casa Sa, adică în Biserica Sa, şi ei ţin locu! lui Dumnezeu în- 
tr-însa. De aceea, se cuvine a fi desăvîrşiţi despre toate părţile. Vezi şi sti- 
hul 2 ai capitoluiul 3 al celei dintîi către Timotei. 


nu obraznic, 


Boierii din afară [din afara Bisericii, n. m.], lumeşşti, îi stăpînesc pe oa- 
meni fără a voi aceia, şi de aceea folosesc obrăznicia, adică voia proprie. 
lar episcopul, stăpinindu-i pe Creştini cu voia lor, e dator a nu fi obraznic, 
făcîndu-şi lucrările cu samavolnicie (adică doar din voia, sfatul şi socotinţa 
sa), fiindcă aceasta e însuşirea tiranilor, nu a episcopilor. 


nu mînios, 


Cel samavolnic e şi mînios, căci mînia şi urgia urmează samavolniciei nu- 
maidecît. Aşadar, cel ce are să se facă episcop se cuvine a fi departe de mînie, 
căci cum îi va învăţa pe ceilalţi să-şi biruiască patima miîniei, cînd el însuşi e 
biruit de dînsa? Căci zice: „Doctore, vindecă-te pe sine-ţi!” (Luca 4:23). 


neocăritor, 


Adică: Cel ce urmează a se face episcop se cuvine a nu fi ocărîtor (sau 
beţiv — după Teodorit). Căci de ce trebuie a-i ocări episcopul pe cei nesu- 
puşi care greşesc? EI nu trebuie să-i ocărască, ci să-i înfricoşeze cu Jude- 
cata lui Dumnezeu şi cu înfricoşarea muncii. Vezi şi stihul al 7-lea al celei 
dintîi către Timotei. 


' Despre aceasta, marele Atanasic a zis: „Slujitorul Bisericii se cuvine a fi lipsit de 
mînie către taţi, să nu înfrunte, ci să mîngiic.” (1. aur.) 

nebălăuş, 


Zice: Cel ce urmează a se face episcop nu se cuvine a bate pe cineva — 
nici cu mîna, nici cu cuvinte aspre, amare, zadarnice şi fără folos =, nici a 
blestema fără socoteală şi dreptate, fiindcă el este doctorul sufletelor. lar 
doctorul vindecă mădularele rănite, nu le loveşte ca să le rănească. Vezi şi 
stihul 3 al capitolului 8 al celei dintii către Timotei. 


nu miîrşav cîştigător; 


Adică: Episcopul se cuvine a avea mare defăimare asupra banilor, so- 
cotind mîrşav tot câştigul, chiar drept. Vezi acestea tot la întîia epistolă că- 
tre Timotei. 


8, ci: iubitor de străini, 

Zice: Se cuvine ca episcopul să nu cîştige de la alţii, dar, pe lîngă aceas- 
ta, el trebuie să şi dea ale sale fraţilor străini. Şi vezi iarăşi la întîia episto- 
lă către Timotei. 


iubitor de bine, 


Aici, Pavel îl numeşte „iubitor de bine” pe cel blînd, pe cel măsurat, pe 
cel ce nu zavistuieşte bunătăţile altora. 


întreg-înţelept, 
Adică curat de patimile trupeşti. 
drept, 


Zice: Se cuvine ca episcopul să fie drept către oameni, adică necăutător 
la faţă. Vezi la stihul 21 al capitolului 5 al celei dintii către Timotei. 


cuvios, 


Zice: Episcopul! se cuvine a fi eviavios către cele dumnezeieşti, nelăsînd 
nici una din cele datorate lui Dumnezeu. 


înfrinat, 


Zice: Se cuvine ca episcopul să fie înfrînat nu numai întru mîncări, ci 
să-şi stăpînească şi limba, şi miinile şi ochii, căci aceasta este înfrînarea. 

9. ţinîndu-se de cuvîntul cel credincios al învăţăturii, 


Adică: Episcopul se cuvine a purta grijă pentru învăţătura norodului tot- 
deauna. lar Pavel numeşte „cuvînt credincios” cuvîntul cel adevărat şi care 
nu se predă prin silogisme şi dovezi omeneşti. Aşadar, a zis că episcopul 
trebuie să se ţină de „cuvîntul cel credincios al învăţăturii”, ca astfel să 
arate că şi înţelepciunea din afară poate să înveţe, dar episcopul nu are tre- 
buinţă de graiuri şi bună-limbuţie retorică, ci de iscusirea Sfintelor Scrip- 
turi Şi de puterea noimelor duhovniceşti. Căci din acestea se îndreptează 
în cale şi se alcătuieşte învăţătura care îi înduplecă pe Creştini, aşa cum şi 
învăţătura lui Pavel însuşi era alcătuită din acestea şi de aceea îi îndupleca 
pe ascultători. Vezi şi stihul 2 al capitolului 3 al celei dintii către Timotei. 


ca să fie puternic şi spre a mingiia întru învăţătura cea sănătoasă, şi 
a-i înfrunta pe cei ce zic împotrivă. 


Adică: pentru a fi episcopul puternic şi spre a-i întări pe Creştinii cre- 
dinţei sale, şi a înfrunta şi a astupa gurile vrăjmaşilor potrivnici credinţei. 
Căci cel ce nu are putere nici a sta împotriva vrăjmaşilor credinţei și a-i 
face să-şi supună înţelegerea ascultării lui Hristos, nici a-i întări şi a-i învă- 
ţa pe Creştinii credinţei sale, acela nu e adevărat episcop, ci episcop min- 
cinos. Căci celelalte fapte bune ale episcopului înşirate mai sus de Pavel 
— adică iubirea de străini, înfrînarea, întreaga-înţelepciune şi celelalte — se 
pot afla şi la Creştinii norodnici supuşi episcopului, dar a învăţa, aceasta e 
numai însuşirea acestuia. 


10. Căci sînt mulţi nesupuşi, grăitori în zadar şi amăgitori de minte, 


Aici, Pavel arată mai întîi rădăcina tuturor relelor, nesupunerea, şi apoi 
pomeneşte de celelalte. Căci cel nesupus, care nu voieşte a se supune alto- 
ra, ci sare cu pornire spre a-i supune pe aljii, acela e cuvîntător în deşert şi 
rătăcit cu mintea în chip firesc, pentru că nu a suferit să se supună învăţă- 
torilor şi să înveţe de la dînşii vreo învăţătură dreaptă şi sănătoasă. Pentru 
aceasta, el doar vorbeşte în zadar, amăgindu-se şi pe sine, şi pe ceilalţi. 


' Despre aceasta zice şi Dionisie al Alexandriei: „Către cei nesupuşi şi spurcaţi vom 
vorbi din înțelegerile şi cugetările din afară, iar pe cei de o cugetare cu noi ne vom ispiti 
să-i întărim din cuvintele dumnezeieşti.” lar că episcopul şi, îndeobşte, fiecare învăţător 
se cuvine să înveţe şi prin viaţa şi prin faptele sale cele bune, vezi subînsemnarea zicerii: 
„Tu, cel ce înveţi pe altul, pe tine nu te înveţi?” (Romani 2:21). (n. aut.) 

mai ales din tăierea împrejur, 


Zice: Nesupuşi şi grăitori în deşert sînt mai ales şi mai cu osebire unii 
Creştini Evrei, care, după ce au crezut în Hristos, nu au lăsat iubirea de în- 
cepătorie |de a fi în frunte, n. m.]. De aceea, ocărindu-i, şi Domnul zicea 
„Că iubesc a şedea mai sus la mese, şi întiile şederi întru adunări şi oraţiile 


prin târguri” (Matei 23:6). 


cărora trebuie a le astupa gura, 


Zice: O, Tit! — Se cuvine să le astupi gura Creştinilor Evrei nesupuşi, 
adică atit de tare să-i înfrunţi, încît să le închizi gurile. Dar poate că cineva 
ar zice: Şi ce dobîndă şi folos se va pricinui dacă episcopul ori preotul îi 
va învăţa, dar ei vor fi nesupuşi şi nu se vor îndupleca cuvintelor lui? Răs- 
pundem că poate lor nu li se va pricinui nici un folos, dar au folos ceilalţi, 
care s-ar putea strica şi vătăma de dînşii. lar dacă episcopul va tăcea şi nu-i 
va înfrunta, el va da cuvînt înaintea lui Dumnezeu pentru vătămarea ace- 
lora. De aceea, se cuvine ca episcopul să astupe gura unora ca aceştia, iar 


dacă nu poate, se cuvine să nu se facă episcop. 


ca unora ce răstoarnă case întregi, învăţind cele ce nu se cuvin, pen- 


tru cîştig mirşav. 


Vezi, iubitule. cum Creştinii aceştia din Evrei, fiind nesupuşi, sînt to- 
todată iubitori de argint şi mîrşav câştigători, şi că strică şi răzvrătesc case 
întregi”? Pentru că ei se fac tilhari ai diavolului, care, prin ei, risipeşte case- 


le şi bisericile lui Dumnezeu.! 


12, A zis unul dintre ei, prooroc al lor: „Critenii sînt pururea minci- 


noşi, fiare rele, pîntece leneşe.” 


13. Mărturia aceasta este adevărată. 


Sînt unii care nu se dumiresc pentru ce Apostolul a adus aici mărturie de 
la Elini şi pentru ce laudă mărturia aceasta, mai ales că nu este dreaptă!? De 
asemenea, se întreabă cine a făcut această mărturisire. La acestea, noi răspun- 
dem mai întii că cel care a făcut mărturia era Epimenid Criteanul, poet din 


a Despre acestea scria şi purtătorul de Dumnezeu Ignatie, zicînd: „Nu vă ameţiţi, fraţii 
mei, stricătorii de casă nu vor moşteni împărăţia lui Dumnezeu” (epistola către Efeseni). 


(n. aut.) 

Cnossos, unul din cei numiţi „mari înţelepţi” ai Elinilor, care se îndeletnicea 

cu cinstirea unora dintre demoni şi se întorcea de la alţi demoni, lucru pentru 
| care era socotit de cei mulţi că ştie meşteşugul vrăjitoresc.! Deci acesta — vă- 
| zîndu-i pe compatrioţii săi Criteni alcătuind mormîntul lui Zeus Criteanul şi 
scriind asupra lui: „Aici zace Zan, pe care îl numesc Zeus”, cinstindu-l ca pe 
un om, nu că pe un zeu —a rîvnit pentru zeul său şi i-a făcut poezii defăimă- 
toare asupra Critenilor, zicînd aşa: „O, Zeus! — mincinoşii Criteni, fiare rele 
şi pîntece nelucrătoare (adică lacomi, dedaţi cu totul pîntecelui), au alcătu- 
it mormîntul întru numele tău. Tu însă nu ai murit, ci viezi totdeauna!” Iar 
stihurile au măsură eroică, aşa: „O, împărate! — Critenii sînt pururea minci- 
no0şi, fiare rele, pîntece leneşe (...), fiindcă ţi-au cioplit mormîntul. Dar tu nu 
ai murit, ci viezi de-a pururea!” Dar pentru ce zice Pavel că mărturia aceas- 
ta e adevărată? Căci, dacă e adevărată, atunci urmează că şi Zeus Criteanul, 
omul cel mort, e nemuritor. La aceasta noi răspundem că Pavel nu a spus că 
această mărturie e adevărată, ci a vrut numai să arate că locuitorii Critului 
erau mincinoşi întru toate lucrările şi cuvintele lor. Şi aceasta se arată din 
faptul că Apostolul nu a pomenit de cele zise de Epimenid despre Zeus, ci 
doar cuvintele lui cele mustrătoare despre Criteni. Dar poate că cineva ar în- 
treba: Ce nevoie a avut Pavel să aducă mărturia Elinului? Răspundem că a 
făcut aceasta ca mai mult să-i ruşineze pe Criteni, arătînd că sînt mustraţi ca 
mincinoşi, ca fiare şi ca lacomi de pîntece nu de altcineva, ci de însuşi com- 
patriotul lor Epimenid. Căci Apostolul obişnuieşte să aducă mărturie de la 
Elini, cum a făcut şi cînd vorbea cu Atenienii şi a adus mărturie de la poetul 
Arat. Atunci, cele zise de Arat despre mincinosul „dumnezeu” numit Zeus, 
Pavel le spune despre Dumnezeul cel adevărat. Căci acela — după ce a zis, cu 
| măsură eroică: „O, Zeus! — plin este pămîntul, plină şi marea (...)”, a adău- 
gat că sîntem neam al lui, şi el arătînd cu aceasta că de la Dumnezeu ne-am 
tăcut. Deci dumnezeiescul Apostol aduce aceste mărturii ca mai mult să as- 
tupe gurile Elinilor, lăsîndu-i să fie mustraţi chiar de poeţii lor. Tot aşa, Pa- 
vel obişnuieşte să aducă şi ludeilor mărturii dintru ale lor, adică din Lege şi 
din Prooroci, nu din evanghelie, ca mai mult să-i ruşineze. Şi ce zic de Pa- 
vel? Însuşi Dumnezeu face un asemenea pogorămiînt oamenilor şi-l trage pe 
fiecare la cunoştinţa Sa din cele ce obişnuieşte a crede el însuşi, astupîndu-i 
gura chiar cu cele ale lui. Astfel, pe vrăjitorii astrologi (grăitorii cu stelele) 


'Însemnează că Teodori! şi înțeleptul Folie (Amfilohia, întrebarea 172) zic că şi poetul 
Calimah pomeneşte mărturia aceasta în poezia sa. lar Teodorit mai zice că cei ce au adus 
mărturia aceasla, între care a fost şi Calimah, nu erau ludei, ci din „.neamuri”. amăgiţi de 
unii ludei Creştini. (n. aut.) 

i-a tras prin stea (Marei 2:2), Aşa, pe Saul I-a tras prin muierea vrăjitoare din 
pîntece ț,prezicătoare”, n. m.] şi i-a astupat gura, pentru că Saul a crezut că 
ea are putere să ridice din iad sufletul Proorocului Samuil (7 Împărați 18). 
Aşa a astupat gura vrăjitorilor de alt neam care au tras lada Legii din calea 
boilor, cum ei înşişi preziseseră, nu doar că vrăjitorii zic adevărul, ci ca să-i 
înfrunte cu înseşi cuvintele lor (7 Împărați 6). La fel, Dumnezeu a îngăduit 
ca vrăjitorul Valaam să-i binecuvînteze pe Israiliteni şi să proorocească (Nu- 
meri 23:24), căci El obişnuieşte să facă totdeauna pogorămînt pentru folosul 
nostru. Dar s-ar nedumeri cineva, zicînd: Dacă cuvintele şi mărturia Elini- 
lor, a vrăjitorilor şi a demonilor ajută la cunoştinţa lui Dumnezeu şi a adevă- 
rului, atunci de ce în alte părţi Hristos şi însuşi Pavel îi opresc pe demoni să 
grăiască şi să mărturisească adevărul? Căci, către duhul necurat care striga: 
„Ştiu cine eşti, Sfîntul lui Dumnezeu!” (Marcu 1:24), Hristos zice aşa: „As- 
tupă-ţi gura şi ieşi dintr-însul!” (ia fet, 25). lar demonului ce zicea: „Aceşti 
oameni sînt slugi ale Dumnezeului celui prea-înalt”, Pavel i-a zis: „Întru nu- 
mele lui lisus Hristos, îţi poruncesc să ieşi dintr-însa!” (Fapte 16:17). Răs- 
pundem că Hristos şi Pavel îi opreau pe demoni să grăiască fiindcă semnele 
pe care le făceau ei (Hristos şi Pavel) erau de ajuns pentru a-i trage pe oa- 
meni la cunoştinţa lui Dumnezeu, mai ales că Hristos Se propovăduia EI În- 
suşi că e Fiul lui Dumnezeu. Deci mărturia demonilor era de prisos, şi de 
aceea Hristos şi Pavel le astupau gura. 


Pricină pentru care mustră-i pe ei cu asprime, 


Zice: Fiindcă Creştinii din Creta — ludei sau Elini — care s-au amăgit sînt 
mincinoşi, adică vicleni, şi asemenea unor fiare sălbatice şi fără omenie şi 
lacomi de pîntece, mustră-i cu cuvinte tari şi înfruntătoare, fiindcă învăţătu- 
ra blîndă nu-i foloseşte pe ei. Căci, aşa cum cineva îl ucide pe omul cel bun 
şi cu bune năravuri dacă-l înfruntă cu cuvinte grele, tot astfel acela care-l 
măguleşte şi-l sfătuieşte cu blîndeţe pe omul fără omenie îl strică, pentru că 
nu-l lasă să-şi cunoască răutatea şi să se îndrepteze. lar Pavel îi porunceşte 
aici lui Tit să-i înfrunte pe cei credincioşi, nu pe cei străini de credinţă? 

! Vezi şi zicerea „unii ca aceştia nu slujesc Domnului nostru lisus Hristos” (Romani 
16.18). lar Teodorit arată că poetul i-a numit pe Criteni „mincinoşi” pentru mormîntul lui 
Zeus, iar dumnezeiescul Apostol, zicînd că mărturia e adevărată, nu întăreşte mitologia 
poetică, ci înfruntă neadeverirea socotinţei Critenilor, zicînd aşa: Bine a zis acela că sîn- 
leţi mincinoşi, căci aşa v-aţi făcut! (n. aut.) 

? Însemnează că — după Teodoril — ceea ce zice aici Pavel: „Musiră-i pe aceştia cu 
asprime!”, nu este împotriva a ceea ce zice în epistola a doua către Timotei: „(...) să-i 
pedepsească (adică să-i înveţe) pe cei ce se pun împolrivă” (2 Timotei 2;25), Pentru că 

ca să fie sănătoşi în credinţă, neluînd aminte la basmele iudaice 


Din acest cuvînt, se încheie că sănătatea credinţei e a nu aduce întru 
adevărata credinţă vreo socoteală străină şi eretică şi că acel Creştin care 
se supune Legii Vechi îşi arată cu aceasta lipsa de nădejde că credinţa lui 
Hristos e de ajuns pentru a-l mîntui. Şi aceasta nu e o mică neputinţă sau 
boală a credinţei, ci una mare şi înfricoşată. lar obiceiurile Evreilor sînt 
„basme” în două chipuri: întîi, pentru că se săvîrşesc afară de vremea lor, 
luările-aminte ale Legii fiind zadarnice, netrebnice şi de prisos în urma bu- 
nei-vestiri (evangheliei); şi, al doilea, pentru că este vătămător a lua aminte 
la acelea. Deci, aşa cum nu se cuvine a se îndupleca cineva basmelor min- 
cinoase, tot astfel nu se cuvine a se îndupleca nici luărilor-aminte evreieşti. 
Însemnează însă că sfintele cărţi ale Scripturii celei Vechi, dacă se înţeleg 
bine şi drept, nu sînt basme. Să nu fie! — căci cum ar fi basme aceiea din 
care noi, Creştinii, învăţăm adevărul evangheliei? Ci basme sînt relele tăl- 
măciri şi rescrierile rabinilor la Dumnezeiasca Scriptură , precum e Tal- 
mudul şi Targumul. Şi ascultă ce zice Pavel mai jos: 


14. şi la poruncile oamenilor, care se întorc de către adevăr. 


Vezi, iubitule, ce numeşte Pavel „basme”? Poruncile şi predaniile 
oamenilor, aşa cum e scris şi la Isaia şi în Sfinta Evanghelie. Căci Isaia 
zice, din partea lui Dumnezeu: „Norodul acesta se apropie de Mine cu gura 
lui şi cu buzele lui Mă cinsteşte; iar cu inima lui departe este de Mine. Şi 
în zadar Mă cinsteşte învăţînd porunci şi învățături omeneşti” (capitolul 
29:13). lar Domnul zice în Evanghelie: „Aţi stricat porunca lui Dumne- 
zeu pentru predania voastră” (Marei 15:7). lar Pavel numeşte aici „porunci 
omeneşti” toate cele iudaice, şi mai ales luările-aminte ale mîncărilor, pre- 
cum e arătat din cuvintele următoare: 


15. Toate le sînt cu adevărat curate celor curaţi; iar celor spurcaţi 
şi necredincioşilor nimic nu le e curat, ci li s-a spurcat şi mintea şi 
conştiinţa. 


acelora care nu au crezul încă în Hristos se cuvine â le aduce dumnezeiasca învăţătură cu 
blîndeţe, în chip moale: iar pe aceia care au crezut şi apoi fac cele împotriva credinței se 
cuvine a-i înfrunta cu cuvinte aspre, ca să se vindece. Vezi şi lilcuirea zicerii: „(...) întru 
blîndeţe învăţînd pe cei ce se pun împolrivă” şi zicerea „De omul eretic, după prima şi a 
doua sfătuire, leapădă-te!" (n. aur.) 

"Şi Domnul mustră relele tilcuiri şi tălmăciri ale Legii făcute de către ludei, zicînd: „Pen- 
tru ce călcaţi porunca lui Dumnezeu pentru predaniile voastre?” (Marei 15:3). (n. aur.) 

Prin urmare. mîncările nu sînt curate sau necurate după firea lor, ci se fac 
astfel după alegerea şi socoteala celor ce le mănîncă. Anume: dacă cei ce le 
mănîncă sînt curaţi, fără greşită socoteală şi rea credinţă, şi ele se fac cura- 
te; iar dacă sînt necuraţi şi au socoteli greşite în cugetul lor, şi ele se soco- 
tesc necurate. Deşi mîncările acestea, de sine, fiind zidiri ale lui Dumnezeu, 
sînt curate şi bune. precum zice şi Moisi: „Şi a văzut Dumnezeu toate cîte 
a făcut şi, iată, bune erau foarte!” (Facerea 1:31). Şi Apostolul a zis. în altă 
parte: „Toată făptura lui Dumnezeu este bună şi nimic nu e de lepădat, dacă 
se ia cu mulţumire” (7 Timotei 4:4). De aceea, cei curaţi şi bine-cinstitori de 
Dumnezeu ştiu curate toate mîncările, ca pe nişte făpturi ale lui Dumnezeu, 
şi doar păcatul îl ştiu necurat. (Căci, deşi Legea numeşte „necurate” unele 
dobitoace, o face ca să oprească de la Evrei desfătarea. Căci, dacă nu le-ar 
fi numit aşa, Evreii nu s-ar fi înduplecat a se feri de acelea, ca unii ce erau 
lacomi de pîntece.!) lar cîţi sînt necuraţi şi necinstitori de Dumnezeu, aceia 
socotesc necurate şi mîncările. Cum şi în ce chip le socotesc necurate? Adi- 
că tot aşa cum unii socotesc necuraţi peştii care mănîncă trupuri de oameni 
sau păsările care mănîncă baligă omenească, încît mintea spurcată şi necu- 
rată ce socoteşte unele ca acestea se spurcă |gîndind| necurăţia şi face necu- 
rate şi mîncările, care nu sînt aşa din fire? Tot astfel — de pildă — cel ce pă- 
timeşte de boala stomacului socoteşte greţoase mîncările cele bune la gust; 
la fel, cel ce are ameţeală de cap socoteşte că pămîntul cel nemişcat şi sta- 
tonic se mişcă şi se întoarce ca o roată, căci patima şi boala îi fac să creadă 
cele ce nu sînt. Cele zise aici se potrivesc şi pentru manihei, marchioniţi şi 
pentru ereticii ce se trag din aceştia, numiţi de către mulţi „Galateni”, care 
nu mănîncă toate bucatele, îngreţoşîndu-se şi socotindu-le necurate. 


16. Ei mărturisesc a-L şti pe Dumnezeu, dar cu faptele Îl tăgăduiesc, 
fiind urîţi, nesupuşi şi netrebnici spre tot lucrul bun. 


" Pentru care alte pricini socoteşte Scriprura necurale unele dobitoace, vezi la lilcuirea 
Stihului ! al capitolului 14 al celei către Romani. (n. aut.) 

“Unii socotesc că — de vreme ce trupurile moarte ale oamenilor, pe care le mănîncă 
peştii, sau baliga omenească, pe care o mănîncă găinile şi rațele, sînt necurate — atunci 
peştii şi păsările sînt ele necurate. La aceasta răspundem că: |) ceea ce mănîncă peştii şi 
păsările nu e necura! şi spurcat din fire, ci doar e socotit astfel după socolinţa celor mulți; 
şi 2) că, deşi lucrurile acestea se socotesc ca necurate, totuşi dobitoacele care le mănîncă 
nu sînt necurate, pentru că acelea se prefac cu totul în carnea şi în fiinţa lor, prin fireasca 
mistuire şi deşertare, şi se fac altele. Drept aceea, trupurile omeneşti nu mai sînt trupuri 
omencşli, ci se fac carne a peştelui ce le mănîncă şi le mistuie; la fel, baliga omenească nu 
mai e baligă, ci se face carne a păsării ce o mănîncă şi o mistuie. (n. au.) 

O, cititorule! - vezi ce îi face pe oameni necuraţi şi urîţi? Lucrarea fap- 
telor rele şi necurate. Pentru aceasta, bine a zis Apostolul Iacov că, „fără 
fapte, credinţa este moartă” (capitolul 2:24). Şi cel ce are o asemenea cre- 
dinţă moartă este prin urmare mort şi el; şi, fiind mort, € şi urât şi netrebnic 
spre tot lucrul bun.! 


!Peniru aceasta spune şi dumnezeiescul Hrisostom (în cuvîntul al treilea la Ana) că nu 
este doar un chip de tăgăduire, ci multe şi osebitc, despre care Pavel, însemnîndu-le, zice: 
„Ei mărturisesc că-L ştiu pe Dumnezeu, dar cu faptele II tăgăduiesc”, adică se leapădă de 
EI. Şi iarăşi: „lar dacă cineva nu poartă grijă de ai săi şi mai ales de casnicii săi, s-a le- 
pădat de credintă şi este mai rău deci! un necredincios” (7 Timotei 5). Şi iarăşi: „Fugi de 
lăcomia de averi, care e slujire la idoli!" (Coloseni 3:5). Drept aceea, Canonul 45 al ma. 
relui Vasilie rînduieşie că cel care Îl ocăreşte pe Hristos prin faptele sale, nu se foloseşte 
cu nimic din numirea de „Creşiin”, zicînd: „Dacă cineva, luînd numele creştinismului, ÎI 
ocăreşte pe Hristos, nu se foloseşte cu nimic din numire.” (n. aut.) 

1. Tu însă grăieşte cele ce se cuvin sănătoasei învățături. 


Zice: Cu toate că cei de mai sus sînt „rău cugetători” şi „netrebnici”, tu 
însă — o, Tit! — ai datoria să nu taci, ci grăieşte şi învaţă dogmele şi socote- 
lile cele sănătoase şi drepte, chiar dacă aceia nu le primesc. 


2. Se cuvine ca presviterii să fie treji, 


Prin „presviteri”, îi înţelege aici pe cei bătrîni. Şi zice: De vreme ce me- 
teahna firească a bătrîneţii este uitarea, tu — o, Tit! — învaţă-i pe bătrîni să 
fie treji, adică deştepţi, luători-aminte şi ageri cu mintea. 


cucernici, întreg-înţelepţi, 


Aici, Pavel îi numeşte „întreg-înţelepţi” nu pe cei ce păzesc întreaga-în- 
țelepciune despre patimile trupeşti, ci pe cei înţelepţi şi bine-cunoscători a-şi 
avea minţile întregi. Fiindcă sînt bătrîni care înnebunesc — unii din vinul ce-l 
beau, iar alţii din împuţinarea de suflet —, încît se fac ca nişte prunci şi copii. 
Pentru aceasta zice şi o parimie că „bătrînii iarăşi copilăresc”. Căci — după 
lcumenie — nu era de aşteptat a zice Pavel că bătrînii trebuie să păzească în- 
teaga-înţelepciune despre patimile trupeşti, fiindcă acestea lipsesc de la bă- 
trîni în chip firesc, din lipsa fierbinţelii din lăuntru. Deci cu anevoie se poate 
afla cineva bătrin şi curvar, despre care Sirah a zis: „Trei lucruri a urât su- 
fletul meu şi foarte am urit viaţa lor: pe săracul mîndru, pe bogatul minci- 
nos şi pe bătrînul prea-curvar, împuţinat fiind de minte” (Sirah 25:2). 


sănătoşi în credinţă, în dragoste şi în răbdare. 


Zice: O, Tit! — învaţă-i pe bătrîni să aibă credinţă dreaptă şi sănătoasă, 
să aibă dragoste şi, mai ales, răbdare. Căci răbdarea este porunca cea mai 
potrivită şi mai de nevoie bătrînilor, de vreine ce ei sînt îndărătnici şi pen- 
tru puţin lucru se miînie şi se întristează. 


3. La fel, presviterele să fie în aşezare sfinţit-cuviincioasă, 


Aici, Pavel le numeşte „presvitere” pe bătrîne. care se cuvine a se arăta 
cucemnice din însuşi chipul cel din afară şi din purtare, fiind bine orîndui- 
te şi împodobite ! Unii zic însă că, prin „presvitere”, Pavel le înţelege aici 


! Vezi şi subinsemnarea şi tilcuirea stihului 2 al capitolulul 5 al celei dintii către Ti- 
mole!. (n, aur.) 

pe diaconiţele Bisericii, cărora Apostolul le cere ca datorie a avea sfinţită 
cuviinţă chiar din însăşi îmbrăcămintea din afară, pentru a fi vrednice de 
sfinţitele lucrări pe care le fac. 


neclevetitoare, nerobite la mul! vin; 


De vreme ce bătrîneţea este rece din fire (căci, la vîrsta aceasta, fierbin- 
ţeala sădită în lăuntru se veştejeşte), pentru aceasta bătrînii, şi mai ales feme- 
ile bătrîne, iubesc vinul, ca să se încălzească. lar apoi, fiindcă stomacul lor 
nu poate mistui vinul în grabă, bătrânii şi bătrînele se biruiesc de acesta, însă 
nu de cel puţin şi măsurat, ci de vinul cel mult şi peste măsură. far apoi, bi- 
ruindu-se, se pleacă spre a cleveti şi a grăi de rău pe unii şi pe alţii, mai ales 
femeile pe alte femei, care şoptesc şi se vorbesc una pe alta pe ascuns. 


învăţătoare de bine, 


Zice: Se cuvine ca bătrînele să fie învăţătoare de bine şi de fapta bună. 
Dar atunci cum zice Pavel în alt loc ca femeile să nu înveţe?: „Femeilor nu 
le dau voie să înveţe” (7 Timorei 2:12). Răspundem că acolo Pavel zice să 
nu înveţe femeile făţiş, în Biserică, aceasta fiindu-le oprit; iar aici vorbeşte 
despe învăţătura ce se face în casă şi îndeosebi către femei, care nu le este 
oprită. Şi că aceasta înţelege Pavel se face arătat din următoarele cuvinte: 


4. ca să le înțelepțească pe cele tinere spre a-i iubi pe bărbaţii lor, 


Zice: Se cuvine ca bătrînele să le înţelepţească şi să le orînduiască bine 
nu numai pe fiicele lor cele tinere, ci şi pe tinerele străine. Căci fiecare bă- 
trînă se cuvine a o învăţa pe cea tînără, şi mai întîi decît toate s-o înveţe a-şi 
iubi bărbatul. Căci, atunci cînd femeile îşi iubesc bărbaţii, toate celelalte 
bunătăţi urmează şi ele, adică: întreaga-înţelepciune, cinstea, îndestularea 
şi buna-norocire a casei, buna-creştere a copiilor, ocîrmuirea slugilor şi a 
robilor şi cea mai bună iconomie a întregii familii. Tot aşa cum, dimpotri- 


' De aceea, şi marele Vasilie lăuda băutura de apă, zicînd: „Nimeni nu s-a îmbătat de 
apă, pe nimeni nu l-a durul cîndva capul îngreuindu-se de apă. Vieţuind cu băutura apei, 
nimeni nu a avut trebuință de picioare străine şi nu a fost sprijini! de mîinile altuia” (Cu- 
vîntul întîi despre post). Zice şi Teologul Grigorie, în stihurile cele jumătate iambice: „Vo- 
ieşti să bei? Îţi izvorăşte apa. pahar pururea curgător, băutură neîmpărtăşită de beţie, bu- 
curie neclătilă!” Şi iarăşi, în stihurile întreg-iambice, zice aşa: „„Apa e băutură ce se poate 
purta şi care ţine minţile bine; iar beţia, primindu-se, tulbură mintea.” Vezi şi subînsem- 
narea zicerii „Nu vă îmbătaţi de vin. în care este desfrînarea!” (Efeseni 5:18) şi a zicerii 
„(...) nu în banchete şi în beţii” (Romani 12:13). (n. aut.) 

vă, cînd femeile nu-şi iubesc bărbaţii, chiar dacă s-ar afla în casă toate ce- 
lelalte bunătăţi trupeşti. ele tot nu folosesc, ci se pierd şi se strică. 


să fie iubitoare de fii, 


Cînd femeile îşi iubesc bărbaţii. urmează a-şi iubi şi copiii, căci femeia 
ce iubeşte rădăcina, adică pe tată! copilului şi bărbatul său, aceea va iubi cu 
mult mai vîrtos roadele lui, adică pe copii, fiindcă sînt copiii aceluia. 


S. întreg-înţelepte şi curate, păzitoare ale casei, bune, supunîndu-se 
bărbaţilor lor, 


Cînd îşi iubesc bărbaţii, femeile urmează a fi întreg-înţelepte şi curate, 
adică întreg-înţelepte după trup şi limpezi şi curate după suflet, depărtîn- 
du-se şi cu trupul, şi cu mintea de toată amestecarea şi pofta de bărbat stră- 
in. De asemenea, femeile ce îşi iubesc bărbaţii se fac păzitoare şi bune ico- 
noame caselor lor. Căci, iubindu-şi bărbaţii, iubesc totodată şi casa bărba- 
tului lor, căruia nu-i cheltuiesc rău averile, iar mai ales averile lor înseşi, 
nici nu se îndeletnicesc în desfătări şi în împodobiri zadarnice. Căci femeile 
se împodobesc pentru a plăcea altor bărbaţi, iar cele ce şi-au iubit bărbaţii 
şi au fost plăcute de ei, acelea nu se mai împodobesc pentru a plăcea alto- 
ra, negreşit. Pe lîngă acestea, femeile care-şi iubesc bărbaţii se şi supun lor 
cu toată buna-supunere — adică întru cele legiuite şi drepte, iar nu întru cele 
afară de fire şi nelegiuite —, numindu-i „domni” şi „stăpîni”, aşa cum Sar- 
ra îl numea „domn” şi „stăpîn” pe Avraam, după zicerea căpeteniei Petru: 
„Sarra a ascultat de Avraam, «domn» numindu-l pe e!” (7 Petru 3:6). Vezi 
însă, cititorule, că Pavel, care se sileşte în tot chipul să-i scoată pe Creştini 
din lucrurile lumeşti, pune aici atît de multă purtare de grijă pentru buna 
orînduire a celor însoţiţi şi a caselor lor. Dar pentru ce face aceasta? Pentru 
că, atunci cînd trebile familiei Creştinilor se ocîrmuiesc bine, se ocîrmuiesc 
bine şi trebile duhovniceşti, astfel încît sporesc şi bărbaţii, şi femeile. 


ca să nu se hulească cuvîntul lui Dumnezeu. 


O, cititorule! — vezi că, după cuvîntul cel mai de temei, dumnezeiescul 
Pavel poartă grijă pentru propovăduirea evangheliei, iar nu pentru lucrurile 
lumeşti. Căci, dacă o femeie credincioasă locuieşte împreună cu un bărbat 
necredincios! şi neîmbunătăţit, hula asupra femeii trece asupra credinţei ei. 


' Pavel zice aceasta pentru soţul sau soția care, fiind mai înainte întru necredinţă, a pri- 
mit în urmă credinţa lui Hristos. Căci el iartă ca partea ce a crezul să locuiască împreună 

6. Pe cei tineri roagă-i de asemenea să păzească întreaga-înţelepciune, 


Mai sus, Pavel le-a aşezat pe bătrîne ca dăscăliţe ale femeilor mai tine- 
re, adică femei asupra altor femei; iar aici îl aşază ca dascăl al bărbaţilor 
tineri chiar pe episcopul Tit, pentru că Apostolul se îngrijeşte în toate păr- 
ţile de buna rînduială şi de buna-cuviinţă. Dar ce se cuvine să-i îndemne şi 
să-i înveţe Tit pe cei mai tineri? Să păzească întreaga-înţelepciune şi cu- 
răţie de patimile trupeşti, de vreme ce mai ales vîrsta tinerilor e supărată 
de focul patimilor, pe care ei se cuvine a-l stinge, silindu-se să păzească 
întreaga-înţelepciune. Căci — după Teodorit — această faptă bună a între- 
gii-înţelepciuni împodobeşte tinereţea. 


7, Către toţi (întru altele se zice: „întru toate”) arată-te pildă de fap- 
te bune, 


Zice: Femeile bătrîne să le înveţe pe cele mai tinere şi bătrînii pe cei mai 
tineri, dar strălucirea vieţii tale — o, Tit! — aceasta să fie şcoală obştească şi 
pildă de fapte bune înaintea tuturor — şi bărbaţilor, şi femeilor — ca întîie 
icoană închipuită şi amărunţită |„model”, n. mm.] a tuturor bunătăţilor, pentru 
ca fiecare să ia izvod de la aceasta despre felul faptei bune şi a! bunătăţii. 


întru învăţătură, nestricarea; 


Şi aici zicerea se înţelege din afară, adică: O, Tit! — întru învăţătură, să 
dai nestricare, adică cele ce înveţi să nu fie mincinoase şi stricate, ci sănă- 
toase şi drepte. 


cinstire, 
Zice: O, Tit! — întru învăţătură, dă cinstire, adică învăţătura ta să nu aibă 


vreo înţelegere necinstită, sau să dea vreo mişcare care să-i facă pe cei fără 
de minte a se pleca spre rîs şi neevlavie. Ci — zice — toate înțelegerile, cu- 


cu partea ce rămîne întru necredinţă, dacă va voi şi aceea, zicînd: „Dacă vreun frate are 
femeie necredincioasă şi ea binevoieşte a locui împreună cu dinsul, să nu o lasc pe ea! La 
fe! şi femeia, dacă va avea bărbal necredincios şi el va binevoi să locuiască cu dînsa, să 
nu îl lase” (/ Corinteni 7:12). lar Teodorit tilcuieşte zicînd aşa; „Femeile să se supună 
bărbaţilor lar şi să nu se despartă de dînşii! Căci a-şi lăsa femeile bărbaţii ca pentru prici- 
na bunei-cinstiri de Dumnezeu, aceasta pricinuia hulă propovăduirii evangheliei.” Pentru 
aceasia, şi sinodul din Gangra, în Canonul sâu al 14-lea, rînduieşte acestea; „Dacă vreo 
femeie îşi leapădă bărbatul şi voieşie a sc depărta de el îngreţoşindu-se de nuntă, să lie 
anatema!” (n. aur.) 

vintele şi formele învăţăturii tale să fie vrednice de cinstire, şi de slava şi 
mîntuirea lui Dumnezeu. 


8. cuvînt sănătos, nedeznădăjduii, 


Zice: Tit, întru învăţătura ta, dă cuvînt sănătos şi nedeznădăjduit, adică 
cuvînt drept-slăvitor şi care să nu aibă vreo apucătură a fi defăimat despre 
vreo parte. 


ca cel dimpotrivă să se ruşineze, neavînd a zice nimic rău despre noi. 


Zice: O, Tit! — să ai toate acestea pentru ca cel dimpotrivă — adică diavo- 
lul, sau oricare alt vrăjmaş al credinţei ce se face slujitor al diavolului — să 
se ruşineze, neputînd zice nimic împotrivă despre credinţa noastră. 


9. Robii să se supună stăpînilor lor, spre a le fi bine plăcuţi întru toate, 


Zice: O, Tit! — îndeamnă-i pe robi să se supună stăpînilor lor şi să le fie 
bine-plăcuţi întru toate, adică întru toate cele legiuite şi drepte care se cuvin 
supunerii trupeşti a robilor, iar nu şi întru cele afară de lege. Prin urmare, 
oricine le desparte pe femei de bărbaţii lor pentru prilejul înfrînării şi orici- 
ne îi desparte pe robi de stăpînii lor pentru chipul bunei-cinstiri de Dumnne- 
zeu, unul ca acesta nu e neprihănit, de vreme ce le dă necredincioşilor multe 
apucături şi le deschide gurile spre a defăima credinţa Creştinilor? 


10. negrăind împotrivă, nefurîndu-i, ci arătîndu-le toată buna credinţă, 


O, Creştine! — vezi că Pavel cere ca datorie de la robi să aibă toate ace- 
lea care-i odihnesc mai mult pe stăpînii lor, adică a nu grăi împotriva lor, a 
nu le fura lucrurile, ci fiindu-le credincioşi întru toate. Căci mai ales acestea 
sînt poftite şi iubite de oamenii lumeşti, adică de stăpînii robilor. 


' lar dumnezeiescul Grigorie al Nissei zice că, atunci cînd arhiereul şi ceilalți Creştini 
duc o viaţă îmbunătăţită, potrivnicii credinţei se ruşinează, pentru că nu află vreo apucă- 
tură sau pricină de a-i defăima, zicînd sfintul aşa. „«(...) pentru a se ruşina cel dimpoltri- 
vă.» Din aceasta sc înțelege că cei ce viază după fapta bună nu sînt atinşi de prihana ocă- 
rii. Căci cum va putea fi ocării pentru lăcomia de averi neagonisitorul? Şi cum îl va ocări 
cineva de desfrînare pe cel osebil, care viază întru singurătate” Sau de mînie pe cel blînd? 
Sau de mîndrie pe cel smerit? Sau de altă patimă oarecare din cele de prihană pe cei cu- 
noscuţi a fi împotriva acelor patimi?” (la viaţa lui Moisi). (n. aut.) 

* Pentru aceasta, soborul din Gangra rînduieşte: „Dacă cineva, pentru prilejul bu- 


nei-cinstiri de Dumnezeu, ît învaţă pe rob să-l defaime pe stăpînul său şi să se depărteze 
de slujbă (...), să fie anatema!” (n. aut.) 

ca să împodobească învăţătura Mîntuitorului nostru Dumnezeu în- 
tru loate. 


Zice: Dacă robii vor fi către stăpînii lor aşa cum am zis mai sus, negre- 
şit au să fie spre slava creştinismului! Fiindcă, atunci cînd Elinul sau alt 
necredincios îl va vedea pe robul său Creştin aşa bine-învăţat de crești- 
nism, Cum nu se va mira de dogmele credinţei lui Hristos şi cum nu le va 
lăuda, văzînd că au atita putere spre a îndrepta sufletele celor ce le cred? 
Căci. de cele mai multe ori, robii sînt un neam îndărătnic, sălbatic şi fără 
omenie, fiindcă nu primesc dintru început bună creştere, fiindcă sînt trecuţi 
cu vederea de stăpinii lor şi fiindcă nu au învăţat bune năravusi din învăţă- 
tura şi petrecerea împreună cu bărbayu îmbunătăţiţi. De aceea, robii au tre- 
buinţă a fi învăţaţi de tine - o, Tit! — cele ce se cuvine să facă. Prin urmare, 
nu în zadar zice Pavel, într-alt loc, că robii se cuvine a sluji stăpînilor lor ca 
şi cum l-ar robi lui Dumnezeu, iar nu oamenilor: „(...) cu bună-voinţă slu- 
jind Domnului, iar nu oamenilor” (Efeseni 6:7). Astfel încît, dacă tu, robul 
Creştin, îl slujeşti şi-l cinsteşti pe stăpînul tău, iar cinstea şi slujirea ce i-o 
dai lui se înalţă la Însuşi Dumnezeu, atunci dragostea şi buna-voinţă către 
stăpînul tău se naște şi îşi are începutul din frica lui Dumnezeu. 


11. Căci darul lui Dumnezeu cel mîntuitor s-a arda! tuturor oamenilor, 


De vreme ce, mai sus, a cerut ca datorie de la robi multe şi mari fapte 
bune, adică să împodobească şi să slăvească învăţătura Domnului prin via- 
ţa lor cea îmbunătăţită, Apostolul arată aici că cere de la dînşii aceste fapte 
bune în chip drept şi după cuviinţă. Pentru ce? Pentru că darul lui Dumne- 
zeu s-a arătat — zice — tuturor oamenilor, chiar şi robilor, şi le-a dăruit ierta- 
rea păcatelor lor cele multe. Prin urmare, toţi sînt datori a petrece şi a vieţui 
spre slava lui Dumnezeu, a unui asemenea făcător de bine Şi, zicînd că 


"Vezi mai pe larg cele cuvenite robilor la capitolul 6 al celei către Efeseni, de la stihul 
5 pină la 9. Vezi şi la subînsemnarea zicerii „Rob te-ai chemat, să nu-ţi pese!” (/ Corin- 
teni 7:21) de cîte feluri e robia. (n. aut.) 

Nu pot trece aici sub tăcere cuvintele acelui prea-vestit istoric şi filosof mai nou, Sel- 
din, care-i zicea lui Osir că nu şi-a putul odihni sufletul întru altceva afară de Scripturi şi 
că mai mult deci toate îl încredința zicerea aceasta a lui Pavel: „Darul lui Dumnezeu cel 
mînluitor s-a arăta! tuturor oamenilor, învăţindu-ne ca, prin lepădarea de păgînătate şi de 
poftele lumeşti, să vieţuim în veacul acesta cu întreaga-înțelepciune. cu dreptare şi cu bu- 
na-cinslire de Dumnezeu, aşteptind fericita nădejde şi arătarea slavei marelui Dumnezeu 
şi Mintuitorului nostru lisus Hristos. Care S-a da! pe Sine pentru noi, ca să ne izbăvească 
de toată nelegiuirea şi să ne curăţească Lui-Şi norod ales, rîvnitor de fapte bune.” „Căci — 
zice — aceasta cuprinde firea, sfîrşitul [«scopul», n. m.] şi răsplătirea adevăratei credinţe” 
(întru adunarea învăţăturii teologice, foaia 280). (n. aur.) 

„S-a arătat darul lui Dumnezeu ”, Apostolul arată cea dintîi venire a Dom- 
nului, care avea să le dea oamenilor şi iertarea păcatelor. 


12. învăţindu-ne ca, lepădîndu-ne de păşînătate şi de poftele lumeşti, 


Cu aceste cuvinte, dumnezeiescul Apostol îi ruşinează pe robi, zicînd: 
Dacă voi, robii, v-aţi norocit a avea ca învăţător însuşi darul acesta al lui 
Dumnezeu, adică pe Dumnezeu Însuşi, cum nu aţi fi datori a vieţui după 
cuviinţa acestui Învățător al vostru? Căci darul acesta al lui Dumnezeu n-a 
stat numai pînă la iertarea păcatelor noastre trecute, ci ne păzeşte să nu 
mai păcătuim nici în viitor. lar aceasta ne învaţă pe noi, Creştinii, să ne pe- 
trecern rămăşiţa vieţii cu întreaga-înţelepciune, pe noi, care, întru Sfîntul 
Botez, ne-am lepădat cu adeverire de păgînătate şi de poftele lumeşti. Şi, 
zicînd să ne lepădăm, Pavel arată întoarcerea şi ura pe care se cuvine să 
o arătăm faţă de acestea dintru toată aşezarea sufletului nostru; apoi, po- 
menind de păgînătate, arată slujirea idolilor şi dogmele elineşti; în sfîrşit, 
amintind de poftele lumeşti, arată lăcomia de averi şi de desfătare, iubirea 
de slavă şi celelalte patimi şi răutăţi care nu trec la cer, ci lucrează numai 
în lumea aceasta, împreună cu care încetează şi se topesc şi ele. Deci Hris- 
tos a venit pentru ca noi, Creştinii, să ne lepădăm de dogmele păgîneşti şi 
de viaţa cea necurată, urîndu-le pe amîndouă cu aceeaşi întoarcere şi aşe- 
zare a sufletului nostru. 


să vieţuim cu întreaga-înţelepciune, cu dreptate şi cu buna-cinstire 
de Dumnezeu 


„Cu întreaga-înţelepciune” nu însemnează doar depărtarea de curvie şi 
de poftele trupeşti, ci de toate celelalte patimi şi răutăţi. Căci nici cel ce iu- 
beşte banii nu e întreg-înţelept, ci este mult mai desfrînat chiar decît omul 
cel curvar, iubirea de argint nefiind patimă firească, precum e curvia. Prin 
urmare, cel ce se biruieşte de oricare patimă, acela nu e întreg-înţelept. 


în veacul de acum, 


Zice: Se cuvine să vieţuim cu întreaga-înţelepciune, cu dreptate şi cu 
buna-cinstire de Dumnezeu în veacul acesta, fiindcă vremea acestei vieţi 
are lupta şi războiul, iar cel viitor are răsplătirile şi cununile. 


' lar că veacul acesta are luptele, iar cel viitor cununile, vezi la subinsemnarea zicerii 
„Au nu ştiţi că cei ce aleargă în stadion (...)” (7 Corinteni 9:24). (n. aut.) 

13. aşteptînd fericita nădejde şi arătarea slavei marelui Dumnezeu şi 
Miîntuitorului nostru lisus Hristos, 


lată cununa luptei vieţii acesteia, adică a doua venire şi arătare a Domnu- 
lui, aceea fericită şi slăvită, „a slavei”, cum a zis Pavel. Fiindcă două sînt 
arătările şi venirile Domnului: şi venirea dintii s-a făcut cu blindeţe şi cu 
smerenie, dînd dar şi iertare a păcatelor; iar a doua Lui venire are să se facă 
cu slavă mare şi cu cinstea cuvenită lui Dumnezeu — precum El Însuşi o 
zice: „(...) cînd va veni Fiul omului întru slava Sa” (Matei 15:31) — dînd 
fiecăruia răsplătire pentru faptele lui.! Unde sînt acum arienii, care-L mic- 
şorează pe Fiul, zicînd că e mai jos decît Tatăl, şi nici nu voiesc a-L numi 
Dumnezeu? Să asculte cum ÎI numeşte aici Pavel nu numai „Dumnezeu”, 
ci „Dumnezeu mare”. tar „mare” se zice despre Dumnezeu nu după mări- 
me şi ţinere, adică pentru că ar fi mai mare decît alt Dumnezeu mai mic, 
ci Se numeşte aşa fără asemănare, fără atîrnare, slobod. ca Acela ce este 
mare din fire şi decît Care nimic nu poate fi socotit mai mare? Domnul Se 


Iar înțeleptul Meletie Pigas zice (întru a treia carte despre creştinism) că toată fapta, 
bună şi rea, se cuprinde în cuvintele acestea ale Apostolului: „Drept aceea, Apostolul a 
cuprins toată fapia bună şi rea întru aceste cuvinte; «Darul lui Dumnezeu cel mintuitor s-a 
arătat tuturor oamenilor, învăţindu-ne să ne lepădăm de păgînătate şi de poftele lumeşii şi 
să vieţuim în veacul de acum cu întreaga-înţelepciune, cu dreptate şi cu buna-cinstire de 
Dumnezeu, aşte piînd fericita nădejde şi arătarea slavei marelui Dumnezeu şi Mîntuitoru- 
lui nostru lisus Hristos.» Aici, pomenind de «păginătate» şi de «pofle lumeşti», Apostolul 
a pilduit toată răutatea; şi, zicînd: «cu întreaga-înțelepciune şi cu dreptate şi cu buna-cin- 
stire de Dumnezeu», arată loată fapta bună, adăugind şi scopul acestei vieţuiri: «nădejdea 
venirii Mîntuitorului»." 

Şi, după acelaşi Meletie — aşa cum faplele bune se împart în Irei: cele către Dumne- 
zeu, cele către noi înşine şi cele către aproapele — to! astfel se impart întru acestea trei şi 
cuvintele Apostolului. Asifel. zicerea „a vicțui cu întreaga-înţelepeiune” le arată pe cele 
ale noasire. de vreme ce sîntem datori să iubim înfrînarea, smerenia. fecioria, sărăcia 
(căci acestea alcăluiesc întreaga-înţelepeiune) potrivindu-ne omul cei din lăuntru cu le- 
pea lui Dumnezeu şi robindu-l pe omul ce! din afară, adică supunîndu-l sufletului şi legii 
lui Dumnezeu. Apoi, zicerea „cu dreptale” arată faplele bune către aproapele. noi fiind 
datori să-i iubim pe cei de aproape ai noştri ca pe noi înşine şi făcîndu-le celorlalţi bună- 
tăţile pe care voim a ni le tace ei şi, dimpotrivă, nefăcînd altora relele pe care nu voim să 
ni le facă alţii — precum ne porunceşie Domnul. lar zicerea „cu bună-cinstire de Dumne- 
zeu” arată fapiele bune către Dumnezeu, fiindcă noi, Creştinii, vieţuim astfel dacă Îl cu- 
noaşiem ca adevărat pe Dumnezeu ca atotputernic şi făcător a toată făptura, şi ÎI credem 
şi ne temem de Dinsul ca de Stăpinul, Domnul şi Judecătorul cel drept, şi dacă Îl iubim 
ca pe un bun şi iubitor Părinte al nostru, şi ca pe făcătorul de bine şi Izbăvitorul şi Mîn- 
Iitorul nostru cu tot sufletul nostru, din toată inima noastră, din toată tăria noastră şi din 
lOată puterea noastră. (n. aut.) 

: Despre aceasta zice şi Dionisie Areopagitul: „Deci Dumnezeu Se numeşte «mare» 
după mărirea Sa osebilă, care se revarsă şi se intinde mai presus decit loată mărirea din 

numeşte şi „Mîntuitor”. pentru că întru venirea Sa cea dintii ne-a mîntuit 
pe noi, care eram vrăjmaşi ai Lui. Şi, dacă ne-a mîntuit cînd eram vrăjmaşi 
ai Lui. ce ne va da întru a doua venire a Sa, dacă ne va afla bine aleşi întru 
faptele cele bune şi întru lucrarea poruncilor Sale? Vezi şi subînsemnarea 


zicerii: „Dumnezeu S-a arătat în trup” (/ Timotei 3:16), ca să vezi de cîte 
ori L-a numit Pavel „Dumnezeu” pe Hristos. 


14. Care S-a dat pe Sine pentru noi, ca să ne izbăvească de toată 
nelegiuirea 


Şi aceasta este o dovadă a stăpînirii Domnului, a Se da de bună-voie pen- 
tru noi ca să ne răscumpere! şi să ne slobozească de toate păcatele, nu doar de 
unele. Prin urmare şi noi, Creştinii, se cuvine să ne ruşinăm de răscumpărarea 
şi de slobozirea aceasta dăruită nouă de Domnul, şi să nu mai păcătuim. 


şi să ne curăţească Lui-Şi norod ales, 


Domnul — zice — ne-a curăţit pe noi, Creştinii, prin scăldătoarea 
dumnezeiescului botez şi prin lucrarea dumnezeieştilor şi curăţitoarelor 
Sale porunci şi ne-a făcut „norod ales” al Său, adică osebit, care nu are nici 
O împărtăşire şi asernănare cu celelalte noroade. Iar „ales” se zice de la me- 
tafora? robilor care se află totdeauna întru avuţia şi bogăţia domnilor lor? 


rîvnitor de fapte bune. 


Pe noi, pe Creştini, ne-a făcut norod al Său ca să alergăm - zice — cu 
osîrdie şi cu căldură spre faptele cele bune. Deci izbăvirea de toată nele- 


giuirea este lucrul şi darul lui Dumnezeu, iar a avea rîvnă spre faptele bune 
este lucrul nostru. 


afară, cuprinzînd tot locul, covîrşind toi numărul şi trecînd peste loată nemărginirea. (, 
Mărirea aceasta este nemărginită şi nenumărată. Şi aceasta e covirşirea după firea fă 
sfirşit a necuprinsei măriri” (Despre numirile dumnezeieşti, capitolul 9). (n. aut.) 


'[....] Vezi şi subînsemnarea zicerii „plată de mîntuire pentru mulţi” (1 Timotei 2:6). 
(n. aul.) 


ră 


* Figură de stil rezultînd dintr-o comparaţie subinţeleasă. (n. m.) 

” Varin zice că „norod ales” este cel cîştigat de Dumnezeu ca o agonisire şi avuţie. lar 
Teodorit, tîlcuind zicerea din /eşire: „(...) veţi fi Mie norod ales” (eşirea 19:5), înţele- 
ge aşa: „Sint — zice — Făcălor şi Stăpîn al tuturor şi, ca Făcător, port grijă de toate. Pe voi 
însă v-am afieorosit Mie ca pe un norod mai ales.” Iar Sefir zice: „«Norod ales» se soco- 
teşte adică după osebire îniru alegere şi întru cîştigare.” |....] lar căpetenia Petru numeşte 
norodul acesta „ales” „norod spre cîştigare”, zicînd: „lar voi sînteţi neam ales, preoţie îm- 
părătească. neam sfint, norod spre cîştigare” (] Petru 2: 9). (n. aut.) 

15. Acestea grăieşte, îndeamnă şi mustră cu toată porunca! 


Zice: O, Tit! — mai întîi grăieşte şi îndeamnă, adică învaţă norodul mai 
cu blîndeţe. Apoi, mustră! — şi nu simplu, ci cu toată poruncirea, adică cu 
asprime şi cu stăpînire. Căci cei ce păcătuiau erau împietriţi, şi de aceea îl 
învaţă Pavel pe Tit să arate către ei învăţătură poruncitoare şi aspră. Pentru 
că sînt unele păcate care nu au trebuinţă de asprime şi de iuţeală, ci numai 
de sfătuire blîndă şi de îndemnare, cum este a învăţa pe cineva să defaime 
banii şi să-i dea milostenie.! Jar alte păcate au trebuinţă de învăţătură aspră 
şi de mustrare tare, cum sînt prea-curviile, furtişagurile, lăcomiile de averi, 
vrăjitoriile şi alte asemenea păcate grele. 


Nimeni să nu te defaime! 


Zice: O, Tit! - să nu te defaime cineva! lar aceasta se va face dacă tu 
vei mustra cu îndrăzneală şi vei certa fără temere, în vreme potrivită şi 
îndemînatică, pe cei ce păcătuiesc. Căci ce! ce ceartă afară de vremea po- 
trivită, acela e mai mult defăimat decît ascultat de către cei ce păcămiesc. 


' [ar că a-şi vinde cineva avuţiile şi a le da milostenie este poruncă, vezi şi la stihul 2 
al capitolului 4 al celei dintii către Tesaloniceni şi la subînsemnarea de acolo; şi la slihul 
11 al capitolului 4 a! celei dintii către Timolei. (n. auz.) 

I. Adu-le aminte să se supună începătoriilor şi stăpînilor, să asculte 
de stăpînire şi să fie gata spre tot lucrul bun; 


In multe părţi ale epistolelor sale voieşte fericitul Pavel să se supună 
Creştinii începătorilor |„conducătorilor”, n. n.] şi stăpînitorilor din afară!, 
cum zice şi aici, arătînd însuşi chipul în care se vor supune acelora, anume 
dacă vor fi gata să facă tot lucrul bun. Din aceasta se face arătat aşadar că 
cei gătiţi spre a face rele nu se supun începătorilor şi stăpînilor din afară. 
Sau, zice şi aceasta, anume ca Tit să-i înveţe pe Creştini a fi gătiţi să se în- 
duplece spre faptele cele bune |ale credinţei, n. m.], iar nu spre cele vătă- 
mătoare de suflet şi spre răutăţi. 


2. să nu blesteme pe nimeni, să fie negilcevitori, 


Zice: O, Tit! — învaţă-i pe Creştini să nu blesteme, adică să nu defaime 
şi să nu clevetească pe cineva. Zice: Chiar de va face rele cineva, tu, Creş- 
tine, să nu-l grăieşti de rău pe acela, nici să defaimi numele lui, gura Creş- 
tinilor cuvenindu-se a fi curată de toată defăimarea şi ocara. Căci, şi înte- 
meiate de ar fi acestea, noi nu avem voie a defăima şi a osîndi; iar de vor fi 
mincinoase, apoi socoteşte, Creştine, cît de mare este primejdia de a jude- 
ca minciuna ca şi cum ar fi adevăr! 


arătînd blindeţe către toţi oamenii. 


O, Tit! — învaţă-i pe Creştini să arate toată blîndeţea, şi nu doar către 
unii, ci către toţi oamenii de obşte: şi ludei, şi Elini, şi bine-cinstitori de 
Dumnezeu, şi necinstitori de Dumnezeu, şi buni, şi răi. 


3. Căci şi noi eram altădată fără de minte, neascultători, rătăciţi, slu- 
jind poftelor şi multor feluri de desfătări, 


În epistola întiia către Corinteni, Apostolul îi înspăimîntă pe Creştini să 
nu osîndească pe nimeni pentru păcate, întru care toţi sîntem supuşi să că- 
dem, zicînd: „Cel căruia i se pare că stă să ia seama să nu cadă!” (/ Corin- 
teni 10:12). lar aici îi potoleşte pe Creştini, zicîndu-le să nu osîndească pă- 
catele trecute ale altora, zicînd el: O, fraţilor! — să nu-i osîndim pe alţii pen- 


"Vezi la capitolul 13 al celei către Romani, stihul ! şi subînsernarea de acolo, unde 
se vorbeşte despre aceasta mai pe larg. (n. aur.) 

tru păcatele lor, căci şi noi am păcătuit la fel, şi încă mai rele decît dînşii, 
înainte de a crede în Hristos. Chiar aceasta o zicea şi tîlharul către celălalt 
tîlhar: „Nu te temi de Dumnezeu? — căci întru aceeaşi osîndă eşti. Şi noi pe 
drept, căci noi primim cele cuvenite după faptele noastre; Acesta însă n-a 
făcut nici un rău.” (Luca 23:40). Însă cînd am fost fără de minte? Mai înain- 
te de a veni Hristos, cînd noi şi strămoşii noştri slujeam demonilor şi idoli- 
lor celor nesimţitori.! Căci cum nu este mare lipsire de minte a sluji unor zei 
ca aceia? Sau cum nu era rătăcire prea-mare a jertfi oamenii cei cuvîntători 
idolilor fără de suflet, căci zice: „L-au jertfit pe fiii lor şi pe fiicele lor demo- 
nilor” (Psalm 105:35)? Ci am slujit — zice — şi feluritelor îndulciri şi pofte, 
adică întru curvii cu bărbaţi, şi curvăsării cu maici şi surori şi întru celelalte 
necurăţii afară de fire şi prea-dobitoceşti. Căci spurcatul şi de trei ori bleste- 
matul diavol a batjocorit şi a ruşinat ticăloasa fire omenească în tot felul. 


petrecând întru răutate şi pizmă, urilori fiind şi urîndu-ne unii pe alţii. 


Zice: Noi vieţuiam pusurea cu răutate, adică cu pomenirea de rău şi cu 
zavistie, şi de aceea eram vrednici de ură, fiindcă ne uram unul pe altul. Şi 
se cuvenea să pătimim aceasta, căci din zavistie se naşte ura. 


4. Jar cînd s-a arăta! bunătatea şi iubirea de oameni a Mintuitorului 

nostru Dumnezeu, 

Adică atunci cînd Fiul lui Dumnezeu cel unul născut S-a întrupat şi S-a 
asemănat cu noi, oamenii. 


5. El ne-a mîntuit nu din faptele cele întru dreptate pe care le-am fi 
făcut noi, ci după mila Sa, 
Zice: Cînd Fiul lui Dumnezeu S-a făcut om, El ne-a mîntuit nu din fap- 


tele noastre cele bune, de vreme ce nu făcusem vreo faptă buna, şi nici nu 
ne-am mîntuit prin acestea, ci totul l-a făcut bunătatea şi mila Lui, şi aşa 


ne-am mîntuit. 


6. prin scăldătoarea celei de a doua naşteri şi prin înnoirea Duhului 
Sfînt, pe Care L-a revărsa! asupra noastră cu îmbelşugare prin lisus 


Hristos, Mîntuitorul nostru. 


' Eu socotesc că Pavel zice acestea pentru Tit, care se trăgea din strămoşi Elini, şi 
uneşie faţa |..persoana”. n. +n.] sa ca să facă cuvintul mai bine primit. Căci nici Pavel, nici 
strămoşii lui nu slujiseră idolilor, afară numai dacă nu ar spune cineva că şi Evreii slujeau 
de multe ori idolilor, cum arată zicerea urmăloare a lui David. (n. aur.) 

O, minune! — căci zice: Atât eram de spurcaţi în răutate, încît nici nu mai 


puteam să ne curăţim de aceea, ci a fost nevoie să ne naştem a doua oară 
prin Sfintul Botez, şi aşa ne-am curăţit. Fiindcă „a doua naştere” şi „înno- 
ire” va să zică „naştere din nou” şi „a doua facere”. Căci — aşa cum nu pu- 
nem stilpi ca să sprijinim o casă putrezită şi foarte învechită, ci o risipim 
pînă în temelie şi o zidim din nou — tot astfel Dumnezeu nu a dres firea 
oamenilor cea cu totul putrezită de păcate, adică nu a cîrpit-o din parte, ci 
a prefăcut-o din nou pe toată, zidind-o a doua oară. Şi cum a prefăcut-o? 
Prin Sfîntul Duh! Ca să nu te întrebi întru socotinţa ta, Creştine, în ce chip 
ne-a alcătuit din nou Dumnezeu, Pave! a dezlegat nedumerirea ta, zicînd 
că L-a turnat peste noi pe Însuşi Duhul Sfînt, şi anume cu îmbelşugare, ca 
prin această din urmă împărtăşire a Lui să se arate adevărată şi întîia face- 
re a noastră. Şi după cuviinţă s-a făcut aceasta: căci ne-a umplut de Sfîntul 

Duh cu îmbelşugare după ce mai întii ne-a curăţit şi ne-a prefăcut, fiindcă 
aceasta însemnează zicerea „a turnat”, de vreme ce Duhul cel curat nu intră 

întru cei necuraţi, precum este scris: „Duhul cel Sfînt, povăţuitorul oame- 

nilor, fuge de vicleşug, Se depărtează de minţile fără de pricepere” (Înţe- 

lepciunea lui Solomon 1:5); şi iarăşi: „Înţelepciunea nu va intra în sufletul 

rău meşteşugitor, nici nu se va sălăşlui în trupul ce! plin de datoria păca- 

telor” (la fel, 4). Şi darurile acestea -— zice — ni s-au dat prin lisus Hristos, 

căci Acesta este mijlocitorul şi pricinuitorul tuturor bunătăţilor întru noi. 


7. Ca, îndreptîndu-ne cu darul Aceluia, să ne facem, după nădejde, 
moştenitori ai vieţii veşnice. 


Pavel zice şi aici că ne-am îndreptat după darul lui lisus Hristos, iar 
nu după datorie. Cuvîntul acesta ne învaţă şi smerita-cugetare, fiindcă noi 
nu am isprăvit nici un bine vrednic de îndreptare şi de mîntuire. Pe lîngă 
aceasta, spusa Apostolului ne face să avem bune nădejdi pentru cele vi- 
itoare. Căci, dacă Dumnezeu ne-a mîntuit cu darul Său pe cînd eram dez- 
nădăjduiţi, cu mult mai vîrtos ne va da bunătăţile Sale ce vor să fie acum, 
după ce ne-am îndreptat, făcîndu-ne adică moştenitori ai vieţii veşnice, 
precum şi nădăjduim. Sau, încă de acum sîntem moştenitori ai vieţii veşni- 
ce, pentru nădejdea cea adevărată pe care o avem şi pentru arvuna darului 
Sfintului Duh pe care l-am luat în inimile noastre. 


8. Credincios este cuvîntul, 


Fiindcă, mai sus, a vorbit despre lucruri ce au să fie, iar viitorimea este 
neştiută şi nevăzută, Apostolul adaugă aici vrednicia de crezare întru cu- 

vîntul său, zicînd: Ceea ce am zis este adevărată şi încredinţată din bunătă- 
ţile pe care le-am dobîndit mai înainte. Căci Dumnezeu, Care ne-a dat ati- 
tea bunătăţi în vremea trecută, ne va da şi în viitor. 


şi voiesc să adeverezi acestea cu tărie, pentru ca aceia ce au crezut în 
Dumnezeu să poarte grijă a se nevoi întru fapte bune. 


De vreme ce a pomenit mai sus despre covîrşitoarea bunătate arăta- 
tă de Dumnezeu întru noi — căci ne-a mîntuit în dar pe noi, cei ce eram 
deznădăjduiţi —, Apostolul îi zice acum lui Tit aşa: Voiesc să înveţi noro- 
dul tău despre acestea, ca să ştie Creştinii nu numai a fi smerit-cugetători 
şi a nu-i osîndi pe alţii ca pe nişte păcătoşi, ci să aibă milă şi durere pentru 
fraţii lor. Căci celui ce socoteşte mila făcută de Dumnezeu cu dînsul, ne- 
greşit îi va fi milă şi lui de fratele său. Iar ce trebuie a-i învăţa pe Creştini — 
O, Tit! — e să poarte grijă, adică să aibă sîrguinţă necontenită spre a-i ajuta 
pe cei nedreptăţiţi, a le purta de grijă şi a le apăra (căci aceasta însemnează 
zicerea „a se nevoi pentru fapte bune”) pe văduve şi pe orfani, neaşteptînd 
să vină cei nevoiaşi către dînşii ca să-i roage 


Acestea sînt cele bune şi de folos oamenilor. 


Zice: O, Tit! — acestea sînt lucrurile bune şi folositoare oamenilor, adică 
purtarea de grijă şi iscusinţa întru faptele bune, sau chiar acestea sînt fap- 
tele cele bune. 


9. Iar de întrebările nebuneşti, de genealogii, de prigoniri şi de gîlce- 
vile pentru Lege, fereşte-te, căci sînt nefolositoare şi zadarnice! 


Pavel le numeşte „întrebări nebuneşti” pe acelea nefolositoare şi za- 
damice — precum tălmăceşte singur —, adică acelea pe care Evreii cei ne- 
credincioşi le pun Creştinilor. lar „genealogii” numeşte neamurile vechilor 
patriarbi şi strămoşi ai lor pe care îi numără Evreii, falindu-se întru dînşii. 
Căci ce folos îi este unui păcătos a-l avea ca părinte şi strămoş pe Avraam? 
— de vreme ce lui îi urmează mai ales vătămare şi osîndă, fiindcă, trăgîn- 
du-se din dreptul Avraam, nu face faptele lui Avraam? Aşadar — zice — fe- 

'La dicuirea acestei ziceri, şi Teodorit zice că, „celor goliţi de fapte bune. nu le e de 
ajuns credinţa spre mîntuire”. (n. aut.) 


2Iar icumenie zice că Pavel înțelege aici şi penealogiile Elinilor, care, înşirînd neamul 
zeilor lor, zic cum Kronos I-a născut pe Zeus. şi altul pe altul. (n. aut.) 

reşie-te de acestea, adică leapădă-te! — fiindcă nu se cuvine să laşi lucră- 
rile duhovniceşti cele de nevoie, care sînt spre folosul tău şi al Creştinilor 
de sub tine, cheltuindu-ţi vremea în cuvinte zadamnice şi în prigoniri ne- 
folositoare. Căci — zice — ce folos sau cîştig este a te gilcevi şi a te prigoni 
— 0, Tit! — acolo unde nu poţi să aduci pe cineva întru credinţa lui Hristos şi 
să-l mîntuieşti? Negreşit, nici un folos! Ci s-ar nedumeri cineva: Atunci de 
ce, mai sus, Pavel i-a poruncit lui Tit să astupe gurile celor ce vorbesc îm- 
potrivă?” (capitolul 1:11). Răspundem că atunci cînd unii grăiesc împotrivă 
spre vătămarea altor fraţi, se cuvine să le astupăm gurile, pentru a nu se vă- 
tăma fraţii noştri; iar pentru folosul celor ce grăiesc împotrivă nu se cuvine 
a ne apuca să vorbim cu dînşii nicicum, căci aceia nu vor a se folosi de cu- 
vintele noastre, fiind neîndreptaţi şi nevindecaţi. 


10. De omul eretic, după întiia! şi a doua sfătuire, leapădă-te! — 


1]. ştiind că unul ca acesta s-a răzvrătit şi păcătuieşte fiind osîndit de 
sine însuşi. 


Pentru ce zice Pavel aici ca, după întiia şi a doua sfătuire, să-l lăsăm pe 
omul eretic şi să nu-i mai vorbim, iar lui Timotei îi zice să-i înveţe cu blîn- 
deţe pe cei potrivnici, în nădejdea că doar le va da lor Dumnezeu pocăință? 
Căci zice aşa: „(...) întru blîndeţe învăţindu-i pe cei ce se pun împotrivă, 
că doar le va da Dumnezeu pocăință spre cunoştinţa adevărului” (2 Timotei 
2:25). Răspundem că acolo Apostolul vorbeşte despe aceia care arată nă- 
dejde de îndreptare, iar aici despre ereticul neîndreptat şi nevindecat, care 
e cu totul răzvrătit şi osîndit de sine însuşi, adică fără răspuns şi dezvino- 
văţire. Căci acesta nu poate zice: Nimeni nu m-a sfătuit şi nu m-a învăţat să 
cunosc adevărul! — pentru că, fiind sfătuit şi învăţindu-se o dată şi de două 
ori, a rămas întru rătăcirea sa. Deci, cînd stăruie întru rătăcirea sa după una 
şi a doua sfătuire şi învăţătură, unul ca acesta e osîndit de sine însuşi fără 
dezvinovăţire, şi de aceea Creştinii se cuvine a se depărta de el? Vezi şi 
subînsemnarea zicerii „Pe aceştia, mustră-i cu asprime!” (7ir 1:13). 


! Aşa € scrisă zicerea aceasta de către Hrisostom, Teodorit, Teofilaci şi lcumenie şi în- 
tru cele mai multe tipărituri, deşi întru unele c scris „după întfia”. (n. aut.) 

* Despre aceasta zice şi marele Vasilie: „De omul eretic irebuic a ne întoarce feţele” 
(cuvîntul despre nevoinţă). De aceea, şi în /storia bisericească citim că Samosalenii nu 
voiau să mai inlre în apele cele calde, fiindcă întru acelea se scăldase arianul Evnomie. 
Vezi şi subiînsemnarea zicerii „Şi cuvîntul lor va avea păşune ca o cangrenă” (2 Timotei 
2:17). (n. aut.) 

TÎLCUIREA EPISTOLEI CĂTRE TIT 


12. Cînd îl voi trimite la tine pe Artemas ori pe Tihic, sîrguieşte-te să 
vii la mine în Nicopole, căci acolo am judecat să iernez. 


Pentru care pricină, după ce îi încredințase lui Tit un atît de mare os- 
trov ca al Critului cu atît de numeroşi Creştini, Pavel nu-l lasă să stăruie 
în păstoreasca sa purtare de grijă, ci iarăşi îl trage la sine? Răspundem că 
Apostolul face aceasta ca mai mult să-l folosească pe Tit, arătîndu-l desă- 
virşit întru făgăduinţa lui şi în treaba episcopiei, de vreme ce voia să-l cer- 
ceteze dacă iconomisise bine şi dacă păzise cele încredințate şi predate de 
ei. lar Nicopole este o cetate a Traciei, apropiată de Macedonia, aflîndu-se 
asupra rîului Dunării — după Teodorit şi Teofilact. 


13. Pe Zena legiuitorul şi pe Apolo, trimite-i în grabă mai înainte, ca 
să nu le lipsească nimic. 


Acest Zena era „legiuitor”, adică iscusit în legile iudaice, iar Apolo era 
mai bun vorbitor şi avea putere mai mare în dumnezeieştile Scripruri — 
precum mărturisesc Faptele Apostolilor? Şi apostolilor acestora nu li se 
încredinţaseră încă biserici, lar zicerea „ca nimic să nu le lipsească” este în 
loc de: Fă-i să aibă toată îndestularea celor de trebuinţă, adică mîncare şi 
îmbrăcăminte, încît să nu fie lipsiţi de nici una din acestea. 


14. Şi ai noştri să se înveţe a purta grijă de lucrurile bune, întru tre- 
buinţele cele de nevoie, ca să nu fie fără de roade. 


Cu aceste cuvinte, e ca şi cum dumnezeiescul Apostol ar zice către Tit 
aşa: Îmi era cu putinţă să-i fac pe Zena şi pe Apolo să nu aibă trebuinţă de 
alţii şi după alt chip, dar nu voiesc. Pentru ce? Pentru ca şi ai noştri, adi- 
că eparhioţii tăi şi ucenicii mei, Critenii Creştini, din merindele şi din cele 
de nevoie pe care le vor da acestora, să se înveţe a purta grijă de lucrurile 
bune, adică de fraţii ce au trebuinţă, şi cu dare de bani, şi cu cuvinte şi în 
oricare chip. Şi nu atît ca să cîştige fraţii săraci care au trebuinţă, ci mai 

' Nicopole e o cetate a uscatului - precum zice Marchian. Este şi altă Nicopole, ace- 
ea a Bilinici (care acum se zice „Mundania”). Mai este şi altă Nicopole, a Armeniei celei 
mici. lar Teodorit zice că Pavel a scris epistola aceasta în vremea cînd se afla în Macedo- 
nia, de unde e mai adevăra! că această Nicopole de care zice aici e cetatea Traciei (Varin. 
desre zicerea „Nicopoli”). lar Strabo scrie că Nicopolea uscatului se numea [aceca din| 
Tracia. Şi aşa a numit-o pe ea Sevastos impăralul, după ce i-a biruit pe mare pe Adonis şi 


pe Cleopatra, împărăteasa Egiptului (cartea a 7-a). (4. aut.) 
2 În capitolul 18; vezi şi la capitolul 3 al celei dintii către Corinteni, stihul 4. (n. aur.) 

FÎNTUL TEOFILACT, ARHIEPISCOPUL BULGARIEI 


mult ca aceia ce dau să dobîndească rod şi folos în sufletul lor din iubi- 
rea de oameni şi din mila ce ar arăta-o către săraci. Căci şi Domnul, dacă 
a hrănit acei cinci mii de bărbaţi, putea a Se hrăni totdeauna şi pe Sine, şi 
pe ucenicii Săi. însă a voit a fi hrănit - şi El, şi ucenicii Săi (după ce s-au 
botezat, nu înainte de botez) — de către fernei.! Pentru ce? Pentru ca ace- 
lea să dobîndească rodul milosteniei. Aşa face Dumnezeu cu noi şi acum, 
şi nu îi foloseşte atît pe săraci cu darul milosteniei noastre, cît ne foloseşte 
chiar pe noi, cei care miluim, prin săracii care sînt miluiţi. Fiindcă săracii 
ni se fac pricinuitori spre a lua noi iertarea păcatelor şi a cîştiga îndrăznea- 
lă către Dumnezeu. Despre aceasta a zis şi Domnul: „Faceţi-vă vouă prie- 
teni din mamona nedreptăţii, ca atunci cînd vă veţi lipsi, să vă primească 
în veşnicele locaşuri” (Luca 16:9). 


15. Te îmbrăţişează toţi cei împreună cu mine. Îmbrăţişează-i pe cei 
ce ne iubesc întru credinţă. 


Zice: Te salută cei ce se află împreună cu mine. Salută-i şi tu din par- 
tea mea pe cei care ne iubesc întru credinţă, adică cu credinţă, fără vicle- 
şug şi curat. 


Darul cu voi toţi! Amin! 


Cu aceste cuvinte mai de pe urmă, Pavel se roagă pentru Tit şi pentru 
Creştinii săi eparhioţi să se păzească întreg darul lui Dumnezeu întru dîn- 
şii. Sau, se roagă a fi totdeauna împreună cu dînşii iubirea de oameni a lui 
Dumnezeu, păzindu-i pe ei cu dumnezeiescul dar, care binevoiască milos- 
tivirea Lui a fi şi cu noi, cei ce avem trebuinţă de dînsul în chip mai de- 
osebit, şi a păzi sufletele şi trupurile noastre Sfîntul Duh, Căruia slava în 
veacuri! Amin! 


Această epistolă către Tit, înțîiul episcop al Critului, s-a scris din Nico- 
polea Machidoniei. 


! Căci zice Evanghelistul Luca: „Şi unele femei care fuseseră vindecate de duhuri 
rele şi de boli: Maria, numită Magdalena, din care ieşiseră şapte demoni, ioana, femeia 
lui Huza, un iconom al lui Irod, şi Suzana şi multe altele care le stujeau din avutul lor” 
(Luca 8:2, 3). 

? Însemnează că — după Teodorit — zicerea „Darul fie cu voi toţi! Amin!” era oraţia pe 
care Pavel obişnuia să o scrie cu sfînta sa mînă, şi este în toc de: „Fiţi sănătoşi!” — pe care 
obişnuim a o scrie noi la sfirşitul irimilerilor noastre. (n. aut.) 

